
Citadins talians 
di nazionalitàt 
furlane 


XK Al somee passât un secul 
di ché sere che, ai Colonos, un 
esponent de Resistence curde 
al veve sclarît ai presints lis 
resons de gnove strategjie 
adotade dal moviment tai 
confronts de Sirie. In sintesi, 
i combatents dal Rojava, 
devant de pussibilitàt reâl 

di jessi cancelàts tant che 
popul de ofensive militàr 
turche, a rinunziavin ae 
ipotesi de indipendence di 
un Kurdistan unic e unît, par 
meti invezit lis basis di un 
acuardi dentri dal stàt sirian. 
Il Rojava si sarès configuràt 
tant che un teritori dotàt di 
une autonomie poiade su trê 
pilastris: democrazie, rùl de 
femine e politiche ambientàl. 
> Une disfate? Par cierts 
aspiets sì, se si pense aes 
prospetivis ideàls des miliziis 
curdis che, sul cjamp e cul 
sacrifici de lôr zoventùt, a 
vevin batùt l’Isis. Un pòc 
cemùt che e jere stade 
viodude la gnove Italie di 
tancj partesans che a vevin 
lotàt par un cambiament 
radical dal Stàt e de societàt. 
A mi mi visave tant il discors 
dal Dalai Lama che, devant 
des persecuzions cinesis, al à 
rinunziàt ancje lui al concet 
di un Tibet indipendent 
domandant a Pechin il 
ricognossiment e il rispiet dai 
dirits democratics pe sò int 
dentri de republiche popolàr. 
ix Altris senaris, altris 
prospetivis dulà che si fevele 
di vuere, muarts e distruzions 
che a someavin lontanis di 
chi, fin cuant che no vin vùt 
di confrontàsi cun chest 
virus maledet e cu lis sòs 
consecuencis, imparant su 
la nestre piel ce che al vùl dî 
vê pòre dal doman, contà lis 
vitimis, adotà disposizions 
di improibizion, e pensà 

che nuie nol sarà plui come 
prime. 

(al va indenant a pagj. 3) > 





hest an la Fieste de Patrie 
no sarà une fieste. La 


di bessÒi 
SIELTE. 
2020: di bessòi 
PAR FUARCE 


muart e tuche tes nestris 
puartis e par chest o vin di stà 
sieràts dentri. No podiìn vierzi lis 
puartis, ma ben spalancà i barcons 
e picjà fùr lis nestris bandieris, 
parcè che se al è un moment là 
che bisugne strenzisi ducj insiemi 
tant che une comunitàt, al è propit 
chest. Mai tant che cumò nus 
covente une condivision plene 
dai valòrs che il simbul de nestre 
bandiere al puarte cun se: fuarce, 
Orgoi, determinazion, serietat. wrr00000 00 LR 


e solidarietàt. Peraulis? No, fats chei che a son in dificoltàt, o stin destin. Il Stàt e tancj benefatòrs 
frontant chest nemì invisibil in 


maniere responsabil, sparagnant 


che a àn cjatade conferme intai 
numars. Prin di dut, chei di un 


di dute Italie e ator pal mont nus 
an fat rivà un grant jutori. Nô o 
une vore di vitis. 


scrutini che al mostre clàr che i vin podUt sielzi e fà di bessôi, e 


furlans a son stàts, in cheste fase di  @ Cheste solidarietàt e nas de il “model Friùl” al è sot dai voi di 
emergjence, la comunitàt regjonàl 


che e à rispietàt cun plui rigòr lis 


memorie di ce che o vin scugnùt 
vivi za in altris moments de nestre 


ducj. O sin rivàts a fàlu parcè che o 
vin podùt stàsi dongje. 

® Cumò, tal 2020, fisichementri, 
no podìn stàsi dongje. Stà di bessòi 


normis che il guvier al à metùt in storie. O stin fasint miòr che si 


vore. Salacor al è propit chest sens pues, come che o sin rivàts a fà tal 
dal dovê di judasi l'un cul altri che 


fin cumò al à fat segnà in Friùl 


1976, mostrant a ducj ce che al è 
di bon sot de nestre scusse. In ché 


e je une necessitàt, par salvàsi la 
vite. Fà di bessòi lu deventarà, 
mancul vitimis che in altris areis 


volte o sin jessùts des maseriis cul doman, par ricostruî un contest 


de Italie. In gracie de straordenarie cjâf e no cui pîts, fasint sù prin lis economic che al jessara disfat dal 
bloc totàl causàt dal coronavirus. 


La situazion e sarà compagne par 


opare dai miedis e di ducj chei che 
a lavorin te organizazion sanitarie, 


fabrichis, po lis cjasis: lu vin fat 
parcéè che invezit di spietà di jessi 
imboconàts dal Stàt o vin cirùt 


te protezion civîl, des fuarcis dal ducj, ma ijutoris si concentraran 


ordin e dai volontaris che a judin daurman di cjapà in man il nestri su lis zonis plui colpidis e alore 


AUTONOMIE GCENCE 
RISORSIS: E SARÀ DURE 


PATRIARGJIS FUR DAL 
ORDENARI E CUINTRISTORIE 
DE OCUPAZION VENITE 


Novitàts pai letòrs 
da “La Patrie dal Friùl” 
cun Diego Navarria e Agnul Floramo 


FEMINIS FURLANIS 
FUARTIS 


La giornaliste di Glemone 


RIPIASI DE EMERGJENCE 


Une riflession 


Giada Messetti nus mene 
ae scuvierte des mil musis de Cine 
di Erika Adami 


che e cjale al avignì 
di Fulvio Mattioni 





o varìn di fà par fuarce di bessôi 
cun ce che o varìn a disposizion. 
Al è dibant niçulâsi te sperance 
che cheste volte il Stàt nus judi 
pardabon. Anzit, nol sarà di straçâ 
intune clâf assistenzialiste chel 
pòc che al rivarà. Al sarès un fal 
une vore grivi. Cheste crisi di fat 
nus darà a ducj la misure di ce che 
o sin, come oms e come furlans. 
Par chest, a coventaran judàts 
prin e di plui chei che a varan plui 
bisugne, int e impresis: no son 
scusis. Puars mai nô se o larìn a 
reclamà daurman jutoris a ploie, 
un got par om. No saressin “gotis 
di salùt”, ma dome une ultime 
ocasion di dài di bevi a un teren 
arsît, che za di plui di dîs agns al 
sofrìs di une pierdite bocone di 
competitivitàt e cumò al à bisugne 
di soluzions gnovis par tornà a fà 
cressi alc. No si pues dome meti 
blecs, si à di pensà a un plan che al 
meti al prin puest il lavor par duc], 
no i piçui interès di ognidun. La 
prime strade e pues regalànus un 
doman, la seconde e sarès il sassini 
des nestris sperancis tal avignì e 
te nestre comunitàt, che nancje 
il virus fin cumò al è stàt bon di 
pleà. Il 


TEATRI STABIL FURLAN: 
CUI ISAL DAUR 
DES GUINTIS? 


Analisi de gnove realtàt 
pe marilenghe in sene 
di Serena Fogolini e Tarcisio Mizzau 

INT DI CJARGNE 


La mont di Cjargne, 








ine 
sc È i 


E A RA (gli ENE ID DES 
une passion cence etàt | ER 
UNE FURLANE A ROME UN FURLAN A MILAN 





A 70 agns, la storie di Adriano Sbrizzai 
e met dongje passion pal ambient, 
sport, amicizie e solidarietàt 


Cassandre, 
residente 
in Lombardie 


None Lina 
che mi ten su 


C uantcheinonosaincoragjin 
i nevôts. Mê none Lina, 
classe 1926, e je a stà a Peonis, 
o cemùt che e disarès Stefania 
Sandrelli in Ci eravamo tanto 
amati, tal comun di «Trasaghis, 
no? Vicino a Peonis». Tresinte 
animis, pal plui anzians, e 250 
bôçs pes âfs. 

None Lina si è parade in cjase 
e l'unic mùt par viodile par me 
a son lis videoclamadis. E à de- 
cidùt che si fasin la domenie, 
di plui si secje. Dal schermi, jê 
si imerc intune Rome vueide di 
rumòrs. Cuarps di cjasis e arbui, 
lis retroviis di un paîs in isola- 
ment. E je curiose, none Lina, e 
fine intal domandà spiegazions 
su chest virus che nus à spaurît. 
E e à di vê olmàt su la mê muse i 
segns de pòre, parcè che invezit 
di dîmi che e sta ben, di fevelà di 
Se, si preocupe par me: «ti spieti 
cuant che al passe dut, cundut 
che vioditi al telefon al è biel, 
ancje sejo mi vuardi e o soi brute 
e vecje. Tu ten dùr che no ti train 
tant che in vuere”. Jè la vuere se 
vise ben. E sa ce che al è l'orari 
bandît, la fam, lis tessaris anona- 
riis, e forsit i sune strani che vué 
ducj a riclamin la vuere, ancje 
cui che nol sa ce che e sedi. O sin 
costrets a imparà a vivi sieràts in 
cjase, a cjatà un respîr gnùf de- 





Mt; ren 





TRÉ MOMENTS DE VITE DI SBRIZZAI SU PES MONTS (FOTOS DI ADRIANO SBRIZZAI) 





ui che al cognòs lis sezions 


cjargnelis dal CAI, dal 
sigùr al à podùt cognossi 


l'alpinist paularin Adriano Sbrizzai 
e lis sòs impresis in mont. Adriano 


al è nassùt cu la passion de mont: 
di fat, bielzà di pigul — sedi cuant 
che al leve a cjatà il barbe tes 
malghis che, dopo, cui cusins — al 
leve a rimpinàsi pai crets. “O soi 
simpri stàt un frut vivaròs — al 


L'alpinist paularin 

al à rivât a vierzi 200 viis 
tes monts cjargnelis 

e tes Dolomitis di là de Plâf 


moment, jo o sintivi la bisugne 

di ripeti lis viis, no di là a vierzint 
di gnovis. O ai fat 250 ripetizions, 
ma une dì, lant cun Sergio, cuant 





rivà a fà gnovis scuviertis. E je 


propit une sodisfazion!”. 

® Programs pal doman a nd è 
tancj par Adriano che, a 70 agns, 
al dîs: “Alpiniscj innomenàts mi 
an dit che se no mi maridavi o 
varès vude une cariere di alpinist. 
Ma jo o soi content de vite che o 
ai fat. Cuant che o partis di cjase 
a buinore, o saludi la mê femine 

e i dîs che o voi ma che no sai se 
o torni: la pòre e je simpri, ma mi 
jude a tignîmi plui orientàt su ce 
che o ai di fà”. 

® Adriano al è simpri in ativitàt: 
tal periodi estîf al va a rimpinà, di 
Setembar fin ae prime néf al va 

a sondà il teren, a esplorà, cence 


contà che se nol va in mont al va in 


biciclete par tignîsi in alenament. 


C assandre, fie di Priam 
re di Troie, e jere 

une fantate tant biele 

che fintremai il diu Apol 

si jere inamorât di jê. Par 
concuistâle, Apol i veve dât il 
podê di fà profeziis, ma jê no 
si jere concedude. La vendete 
dal diu e fo che Cassandre 

e les indevant a previodi il 
futûr, ma di chel moment che 
e ves la male pasche di no 
jessi mai crodude. 

Diviersis a forin lis sôs 
profeziis su avigniments 
negatîfs futàrs, ma no 

forin mai cjapadis in 
considerazion; par esempli, 
chê di no acetà a Troie il 
cjaval famòs cui vuerîrs 
nemîs. 

Cuant che o leievi dal mît, 
mi maraveavi simpri de 
stupiditàt di cui che no i 
crodeve, e la calcolavi tant 
che une flabe. Cemùt jerial 
pussibil no aprofità dai siei 
amoniments par metisi al 
ripàr dai berdeis, o ancje 
dome par cualchi at di 
prudence? 

Stant a Milan, un dai prins 
teritoris segnats de infezion 
pal Coronevirus che si è 
difondude sedi in Italie che 
in Europe, o ai podùt viodi 
trop che chest mît gréc antîc 


vant dal virus che al è rivàt cidin al sedi une metafore atuâl in 


conte — e no mi fermave nissun. Mi che o ai viert une vie o soi restàt 


impensi un particolàr di cuant che 


Ogni tant al puarte in mont un 


a insegnànus che no si puedin incantesemAt. Dopo, purtrop, lui ogni timp. 


al è muart par une malatie e jo o 


grup di personis in cure tal Centri 
di Salùt Mentàl di Glemone. Ancje 
achì al à lis sòs sodisfazions: “Sul 


dà par scontadis chês che a so- 
meavin abitudins, che nus oblee 


Di chi, o ai viodùt ripeti 
i stes eròrs di bande di 
ducj chei colpîts dopo, e 


o jeri sù in mont a fà fen cui miei 
gjenitòrs, o vevi 8 agns. Jo o levi 
sù fin insom di un peg che al jere 


sei partît in cuarte ancje par lui. O 


a rinunzià aes nestris libertàts 


soi rivat a vierzi 200 viis tes monts imprin, ducj a jerin seris e no 


no par colpe di un nemì, ma par 
difindi la nestre vite. E scuvierzi 
chê democrazie e chel sens di 
comunitàt cuant che un sacri- 
fici individual al è indispensabil 
pal ben di chei altris. Di chei plui 
fragjii, propri tant che i nestris 
nonos. 

Chei come none Lina, che e do- 
mande “Tu às di mangjà, no mo? 
Parcè che al sarès biel mandati 
la crostade che e à fat tò mari. 
Cuant lu inventino un telefon 
par mandà lis crostadis?”. 

Un virus che par sparî al à bisu- 
gne de lontanance. Chê assence 
e devente cumò presince virtuàl 
in graciis di une rêt di celulàrs 
che nus permet di restà in con- 
tat e che forsit e coventarà ancje 
parjessi vuardiats, alc che al sarà 
dificil di tornà indaùr cence jessi 
cambiàts. Il 


alt cirche 30 metris. Rivàt insom, 
o tacavi a niculàmi. Mê mari mi 
diseve di smontà jù ma jo no le 


scoltavi. Dopo o soi cressùt, e a 15 
agns o ai fat lis valîs par là a lavorà 


tal forest”. 

® “O ai simpri fat il muredòr — 
al dîs — e cuant che o soi lat a 
vore a Cortine o ai cognossùt 
int impuartante tal mont dal 
alpinisim, e o ai scomengàt a 
praticà assensions e scjaladis. 
Dopo o ai cognossût ché che e 
je deventade la mé femine, mi 
soi maridat, o ai vùt doi fîs e o ai 
scugnùt meti in bande cheste mê 


passion. Ma o cjalavi lis monts e o 


sintivi che o sarès tornàt a cirilis. 
Cussì al è sucedùt, dopo 25 agns, 
cuant che o sei làt in pension. 

® Une dì, inte palestre di cret a 
Dieg o ai cognossùt Sergio Liessi 
e di in ché volte o vin tacàt a là 
ator pes monts insiemi. In chel 


cjargnelis (in particolàr Zermule 
e Crete Serniate) e tes Dolomitis 

di là de Plaf. O soi stàt za premiàt 
pal gno impegn e mi sint content 


parcè che nol è facil par un alpinist 


fevelavin mai. Dopo un pocjis di 
jessudis, a àn tacàt a cjacarà, a fà 
domandis, a schercà. La mont e 
il cjaminà a fasin ben ae salùt di 
ducj”. E 





no son coventàts a nuie i 
amoniments e lis preieris 
che si à cirùt di fà. Prime 

e rive la sotvalutazion e la 
cjapade in zîr di cui che al 

à infets. Dopo a rivin i prins 
proviodiments, sburtàts dal 
alarme dai virolics. Dopo 
cualchi dì che i câs no cressin, 
viodùts i coscj economics 
des ordenancis, ve i varis “il 
teritori no si ferme” (a Milan 
e in Italie i “aperivirus”), e vie 
indevant. Ae fin, inevitabile, 
la esplosion dai câs cu la crisi 
de sanitàt. 

Cheste secuence dolorose, 
tal moment che us scrîf, e je 
daùr a sucedi in dut il mont, 
a dispiet dai apei dai Stats là 
che il mâl al è rivàt prime. 
Cassandre: un virus che al 
viaze a pâr cul Covid-19. I 

IL GNÙF ORCOLAT 





Autonomie cence risorsis: 
e sara dure ripiasi de emergjence 


Tal 1976 o vin podùt cjapà in man il nestri destin 


mala economie e jere in cressite: cumò e je lade in piés. 


Al coventarà dismovisi: Triest lu à za fat 


PALAC DE REGJION FVG 








l Coronavirus, tant che il 
taramot dal 1976, al puarte 
corot e patiment ma, in 
mt diviers di in ché volte, al 
colpìs un tiessùt economic e 
imprenditorial interessàt di une 
decressite infelice che e cjape 
dentri dut il Friùl. Une aree che 
e rapresente plui o mancul l’85% 
de popolazion residente tal F-VJ 
e, in reson di chel, di dutis lis 
macrovariabilis plui impuartantis. 
La decressite infelice, di fat, 
si pant tal ridimensionament 
significatîf dai valòrs dal redit 
prodot de economie, des 
esportazions, de ocupazion e des 
presincis turistichis furlanis. Duc] 
fondamentài macroeconomics 
che a van in mùt net in piés se o 
considerìn dome la ex provincie di 
Udin. L'Orcolat, invezit, al jere stàt 
frontàt e batùt parcè che il sisteme 
economic furlan al jere in cressite 
fuarte. Parcè? La sò imprenditorie 
e jere vivarose, cussì come lis 
fuarcis politichis di chel periodi, 
i sindics e i sindacàts. Il segret di 
chel sucès? Un elisîr portentòs: la 
unitàt dai intindiments, l’obietîf 
(condividùt di ducj) di rilang, la 
vuide furlane dal procès intîr, 
il racuardi cul nivel talian e lis 
risorsis che il Stàt al meteve a 
disposizion. I compuartaments di 
in ché volte? La Regjon Autonome 
e continuave a davuelzi la sò 
azion di indrecament dal disvilup 
economic e social midiant di 
un decentrament savi, lassant 
la gjestion dai intervents ai 
Ents Locài. I imprenditòrs a àn 
continuàt a få il lôr mistîr cence 
vaîsi intor e cence gjavà risorsis 
a fameis e lavoradòrs. I sindicàts 
a an contribuît a realizà il sproc 
“prin lis fabrichis, e po lis cjasis 
e lis glesiis”. Dal pont di viste 
legjislatif e operatîf si son dadis la 
volte cun ordin e determinazion 
lis fasis de emergjence e ché dal 
disvilup. 
® Vuê, intal Avrîl 2020 a son dôs 


robis di domandàsi: 1) isal un 
barlum di cussience de grivie 
“decressite infelice” furlane? 

2) Ise ancje une minime idee di 
meti man cun urgjence a un plan 
pal rilang dal Friùl? La rispueste, 
magari cussì no, e je dòs voltis 
negative. Non si viòt nancje un 
fregul di barlum. I “tamonîrs” 
des Zontis dal gnùf mileni a 

an orientàt il belang de Regjon 
viers infrastruturis e intervents 
inutii e/o fantasiòs ma simpri 
ultracostòs che a àn inmiserît 
cussì la nestre cjare autonomie. 
Esemplis? La regjonalizazion de 
sanitàt cuntune spese di plui di 
1,1 miliart dal belang regjonàl; 

il Coridòr european numar 5 
(par fortune no realizàt, ma trop 
timp e tropis energjiis no sono 
làts pierdùts!); la tierce corsie 

de autostrade A4, doprade di 
dute Europe ma fate sù cun 2,1 
miliarts di euros dai citadins 

di cheste Regjon; il compart 
unic dai dipendents publics 
F-VJ, costàt passe 600 milions; 

la riforme dal turisim sot dal 





costade plui di 250 milions; la 
trasformazion de finanziarie di 
svilup publiche Friulia spa intune 
holding speculative (... ma in 
pierdite!); la publicizazion di 
Mediocredito Fvg con pierditis 

e ricapitalizazions pluri-centi- 
milionaris e simpri cjamadis su lis 
sachetis dai furlans; l'abatiment 
dal debit public regjonàl in timp 
di crisi, no domandat dal Stàt, 
che però nus à gjavàt plui di un 
miliart che al podeve judà il nestri 
sisteme produtîf; il disgraciàt pat 
Tremonti-Tondo dal 2010 che nus 
è costaàt, fin cumò, 2,7 miliarts di 
euros. In sumis, in totàl diviers 
miliarts di euros (no miàrs, no 
milions, MILIARTS) butàts a slas 
invezit di finalizàju ae cressite 
economiche, al lavòr, ae formazion 
e al Welfare. 

® Ce us parial, se confrontàts 

cui 30 milions stanziàts par 
frontà la emergjence provocade 
dal Coronavirus? Bécs, par altri, 
gjavàts pe plui part di altris 
cjapitui di belanç. Dut câs, 
purtrop, al è ben di plui (o miôr, 


mancul). Ven a stâi, il “nanisim 
politic” de aree furlane che al 
impedìs la rivendicazion di un 
“Plan pal Rilanç dal Friúľ’ par jessî 
fûr dal taramot economic e sociâl 
provocât de decressite infelice che 
e à colpît tal cùr cheste aree. 

® Cemùt si fasial a superà la 
emergjence di cumò, ma cuntune 
vision ancje pal medi periodi? 

Il colp dal Coronavirus al varès 
bisugne soredut di un intervent 

a nivel talian, che il Stàt al sta 
metint in vore par tutelà e sostignî 
i lavoradòrs. Ma il rilanc de aree 
furlane al varà bisugne di un 
sfuarc suntun arc almancul di 3-5 
agns: e a pensàlu e coventarès 

une Conference patrocinade 

de Universitàt dal Friùl e vierte 

a dutis lis rapresentancis 
associativis, istituzionals e 
politichis. Il so obietîf al varès di 
jessi prin di dut chel di condividi 
une analisi realistiche e oneste de 
situazion, par rivà a meti lis fondis 
par un Plan di pueste, e determinà 
lis risorsis necessaris a alimentàlu, 
individuà lis strategjiis justis par 
vê un confront colaboratîf cul 

Stàt par definî i imprescj juridics 

e la entitàt di risorsis finanziariis 
di sò competence. Il secont teme 
al è dut càs chel di cjatà une 
soluzion istituziondl al “sot vueit 
furlan” lassàt de margjinalitàt dai 
Ents intermedis che a àn cjapàt 

il puest des ex provinciis: cumò, 

di fat, a contin dome il “Palac” 
regjonàl (che nol pense masse al 
Friùl) e Triest citàt metropolitane. 
Cjatà la soluzion al vůl dî sclarî 
ancje cuàl che al è il sogjet just 
par puartà indevant la propueste 
di chest Plan tant necessari. 

Che al è dut fûr che un progjet 
antitriestin, parcè che Triest al à 
za realizàt il so asset istituzional 

e al è za làt indevant cul so 
progjet par rilancàsi. La uniche 
soluzion pussibile e je une Regjon 
Autonome (che e je za) cun dòs 
provinciis autonomis (che a son 
di fà) sul model Trentin-Sudtiròl 
(che al è garanzie di sucès). 

Une provincie dal Friùl (Gurize, 
Pordenon e Udin insiemi) e la 
provincie di Triest no son une sielte 
di cjampanilisim, ni di inimicizie, 
ma la uniche maniere par che il 
Friùl al torni a jessi finalmentri 
responsabil e protagonist dal so 


LINT AUTONOMISTE 





(segue de prime pagjine) 


Citadins talians 
di nazionalitàt 
furlane 


ix Se cussì al è il futùr, o vin 
di interogàsi cence pòre ancje 
sul autonomisim furlan, sul 
so rùl une volte passade la 
emergjence. 

I tricolôrs pai barcons, 

chel “stringiamci a coorte” 
che al rimbombe - a dî la 
veretàt, plui tant che tif di 
curve scaramantic che come 
impegn vuerîr —, di une bande 
a segnalin la dibisugne di 
tancj di cjatà simbui e rituài 
cognossits e cualchi volte 
praticàts in altris ocasions, 
ma di ché altre a rapresentin 
par nô furlans un segnàl di 
interpretà. 

> A tornaran sù di sigùr, 

e za o notìn i segnali, i 

mai impisulîts riclams 

ae centralizazion de vite 
publiche, aes declarazions 

di faliment des autonomiis 
regjonàls. 

Dal rest, varessino rivàt 
chestis, bessolis, a frontà 

un drame di chestis 
proporzions? 

La rispueste e je: no. Cheste 
cussience e compuarte il 
ricognossi che devant des 
‘complessitàts globals”, de 
economie ai traspuarts, de 
sanitàt ae sigurece, no je 
pussibile dome une rispueste 
di “nicje”. 

> Scomencin a rifleti su 
cemùt tradusi in pratiche e in 
propueste politiche chel che 
simpri o vin afermàt, vena 
stài che o sin “citadins talians, 
di nazionalitàt furlane”. 

Che nus plasi o no, cheste e 
je la situazion che o vin di fà i 
conts. E no sarìn dome nô. ll 

al 2002, l'an che Giada 

Messetti e rive pe prime 

volte a Pechin come stu- 
dentesse, al 2020, l'an de Surîs screàt 
cul coronavirus, la Cine e je cambia- 
de une vore. «O vevi 21 agns e mi visi 
ancjemò dal dormitori li che o soi 
stade par 5 més: grisons tal jet, bagn 
in comun par 40 personis e tant frét 
par vie dai sieraments sclendars - si 
impense la gjornaliste e sinolighe 
glemonate -. Mi soi rindude cont su- 
bit che al jere un Paîs cetant diferent 
di chel che un al podeve imagjinàsi. 
Al è ancjemò cussì, ancje se Pechin 
e la Cine no son plui chei dal 2002». 
E Giada, che te Republiche popolàr 
cinese e à vivûůt 6 agns dopo de lauree 
in Lenghis orientàls te Universitàt di 
Vignesie, lu sa ben. Messetti — che e 
à colaboràt cui uficis di corispon- 
dence di Rai, Corriere della Sera e 
Repubblica - e à podùt indagà di 
dongje lis contradizions dal Imperi 
Celest e la sò cressite sfolmenade 
viers obietîfs di modernitàt simpri 
plui ambiziòs. E cumò ju à contàts 
tal sac divulgatîf “Nella testa del 
Dragone - Identità e ambizioni della 
Nuova Cina”, publicàt de Mondadori, 
che al fotografe il presint e il futàr di 
un Paîs simpri plui decisîf sul senari 
global, un mont che al è dibant cirî 
di capî cun voi ocidentài. 
® «La Cine è a dîs, cent, mil musis: tu 
puediscjatàti te vile ferme ae epoche 
preindustriàl, ma ancje vioditi rivà 
un dron che ti ordene di metiti il casc 
intant che tu sês fer cul motorin tune 
croserein citât. Imieiagnsin Cine mi 
àn formade a vê viertidure mentâl, a 
contestualizâ e a relativizâ. Al è un 
esercizi dificil par nô ocidentâi, ma 
impuartant». E necessari, parcè che 
ancje se o sin lontans di un pont di 
viste fisic e culturâl, no lu sin chel 
economic. «In chestis setemanis si è 
fevelât un grum cence pensà de Cine 
e dai costums dai cinês tant che se a 
fossin bogns dome di mangjà surîs 
vivis e gnotui a gulizion, gustà e cene! 
E pùr, la Cine par une vore di aspiets 
e je tant plui indevant de Italie: sul 
ùs de robotiche, de inteligjence ar- 
tificiàl, dal ricognossiment facial, de 


Tal Shhanxi 
su lis olmis 


dal von Basilio 
Brollo 


aPartide di Glemone cuntune 

borse di studi de Republiche 
popolàr cinese, Giada Messetti e 
je lade su lis olmis dal von, Basilio 
Brollo, il missionari francescan 
glemonat jentràt te storie par jessi 
stàt l'autòr dal prin vocabolari 
cinés-latin. 
® «Fin di picule, o ai sintùt a fevelà 
di lui - e ricuarde Giada -. La mê 
proagne e gno nono bis, de bande 
de mame, a vignivin clamàts simpri 
tes cerimoniis par memoreàlu. 
Cussì, cuant che o ai vùt di sielzi 
l'argoment de mê tesi, o ai pensât 
ben di là insot tal studi di chest 


Lis mil musis de Cine 
contadis di Giada Messetti 


La gjornaliste e sinolighe di Glemone: 
“Indevant te sience, indaùr tai dirits”. 
Intal so libri vincj agns di esperience 
intun Paîs decisîf sul senari globàl 





GIADA MESSETTI IN REDAZION A "#CARTABIANCA" AI TIMPS DAL CORONAVIRUS 





racuelte dai big data. E je une vore 
plui digjitalizade. O savin pòc e nuie 
di ce che al sucét là, ma dal sigûr nus 
tocje ducj. Il coronavirus lu à dimo- 
stràt. La Cine e je un Paîs ambiziòs 
e e sta puartant indevant une sfide 
cui Stats Unîts par rivà ae leadership 
mondial. Chel che e fas, di fat al inte- 
resse ancje il nestri avignî». Ve alore, 
che tal progjet de gnove Vie de sede, 
che al varès di cjapà dentri ancje il 
puart di Triest, «al sarà impuartant 
capî ben cuài che a son i vantags e 
i svantags di cheste operazion enor- 
me, par no colà te vuate di jessi con- 
trolàts dal colòs cinés». 

® Une locomotive economiche 
globàl impressionante, ma che in 
merit al rispiet dai dirits umans, des 
minorancis etnichis, religjosis, poli- 
tichis, di garanziis democratichis di 
base e di cuistion di gjenar, e à ancje- 

parint lontan che al è stàt trai 
prins a cirî di imbastî un puint tra 
dôs civiltàts cussì diferentis». 

® Basilio Brollo al nas a Glemone 
tal 1648. Ordenât a Vignesie tal 
1674, daspò vê insegnàt filosofie 

e teologjie, al domande di unîsi a 
un trop di missionaris francescans 
destinàts al Orient estrem. Tra 


mò tante strade di fà. «La sience e la 
tecnologjie a son in man ai oms, e la 
politiche compagn, tant che in Italie 
da rest. Tai prins doi cjamps, la Cine 
si è impegnade a rivà aes cuotis rose 
dal 35 par cent tal deceni 2010-2020, 
e po a son tantis imprenditoris di 
sucès. Fin a 15 agns indaùr, une femi- 
ne di 25 agns cence om e fîs, pe plui 
part de int no jere realizade, cumò 
nolècussì, malis contradizionsason 
tantis, tra emancipazion e condurà 
dai blocs di une societàt tradizional 
e patriarcjàl». A pesà maniere nega- 
tive sula imagjin de Cine e je ancje la 
cuistion dai popui scjafoiàts dal gu- 
vier central, ossessionat di garanti la 
stabilitàt e la indivisibilitàt dal Paîs, 
cu la lungje ocupazion e distruzion 
dal Tibet e de sò culture e la repres- 
sion violente dai uigurs, indegnis di 
un Paîs civil. «Te regjon dal Xinjiang 


le “genti senza fine, terre senza 
confine” che al scriveve tune letare 
ai siei, Brollo si svicine al idiome 
cinés par necessitàt che po e 
mude in interès, tant che tal 1694 
al finìs la sò opare di traduzion 
par latin di 7 mil ideograms cu la 
relative pronunzie. Un lavòr di no 
crodi, che cualchi an dopo Brollo 
al integrarà e che, passe un secul 
daspò, i francês a stamparan, ma 
cence cità l'autòr. La denunzie 
par plagji e comedarà lis robis, 
ricognossint al frari furlan il merit 
di vê tacàt i studis sinologjics a 
soreli a mont. 

® «In Cine, tal Shhanxi - la 
provincie di Xi'an, la antighe citàt 
imperial e dal esercit di arzile - 
che Brollo al jere stàt vicjari, o soi 
lade a cirî la sô tombe - e conte 
la sinolighe -, ma no le ai cjatade: 
e jere lade pierdude dilunc de 
Rivoluzion culturàl cuant che 
monuments e lùcs di cult a forin 
sdrumàts e fiscats». Il 





nicazion, e che a Giada, fantacine di 
11 agns, i veve comissionàt un arti- 
cul. «Al è ståt il prin — e conte - a vê 
dade fiducie ae mê capacitàt comu- 
nicative». Ché fantacine a ‘nd à fate 
di strade di cuant che si rimpinave 
sui arbui e che e coreve libare pai 
pràts sot dal Cjampon. Ma no à mai 
dismenteàt il so Friùl e il paîs li che e 
je cressude. «Ogni volte che o torni, 
o voi a fà il Troi dai Cinccent. Cuant 
che o rivi insom, o viòt Glemone, 
Osìf e il Tiliment e dut al va a puest. 
Il Friùl al è la mê cove, il puest che mi 


fas stà ben». El 


a son centenàrs di cjamps di riedu- 
cazion là che a son sieradis desenis 
di miàrs di uigurs par motiîfs etnics 
e religjòs. A son formis di control e 
persecuzion che no si puedin acetà». 
® Cumò che e vîf a Rome - dopo 
cualchi an a Milan -, Giada Messetti 
e continue a studià la Cine, fasint di 





mediatore par events e cunvignis e 
Giada Messetti (te foto parsore), nas- 
sude a Udin tal 1981, dopo la lauree 
in cinés ae Universitàt di Vignesie, 
tal 2005 si trasferìs a Pechin dulà 
che e lavore pes testadis talianis 


di opinioniste in radio e television 
su temis che a tocjin il Paîs che le à 
inmagade. Pal avignî, i plasarèsrivà a 
inventàsi un lavòr che al meti dongje 
la sò esperience di comunicadore 
cu la passion e cognossince pe Cine, principàls (Rai, Corriere della Sera, 
fasint di puint tra lis dôs culturis in- Repubblica, Radio Popolare, Diario). 
Tornade in Italie intal 2011, e cola- 


bore cun diviersis trasmissions 


tun momentli che «al è fondamentàl 
imparà a cognossisi par rispietàsi 
tant 


tes propriis diferencis». Par intant radiofonichis e  televisivis, 


e fâs la autore par “#Cartabianca’, che “Crozza”, “Zeta”, “Caterpillar”, 
il program in onde su Rai3 di e cun “Ovunque6”, par po rivà ae scriture 
Bianca Berlinguer, une des tantis televisive colaborant, fra chei altris, 
figuris che a àn segnàt il so percors cun Daria Bignardi a “Le invasioni 
uman e professional. La sinolighe barbariche” e cun Beppe Severgnini 
Renata Pisu eje stade un pontdirife- a “L'erba dei vicini”. Cumò e je au- 
riment; Massimo Cirri, dal program tore dal program di e cun Bianca 
di Radio2 “Caterpillar”, che le à cla- Berlinguer “#Cartabianca” in onde 
made de Cine a fà la corispondente, i su Rai3. Cun Simone Pieranni, e à 
àfatvignî gole ditornainItalie; Daria —ideat il podcast su la Cine “Risciò”, 
Bignardi le à inviade, insegnantjal, al disponibil su lis plateformis prin- 
mistîr di autore televisive. E prime di —cipàls di streaming. Par Strade Blu 
ducj, Bruno De Marchi, il professòr 
de Universitàt Cattolica di Milan 


che al veve puartàt a Glemone il 


Mondadori e à publicat “Nella testa 
del Dragone - Identità e ambizioni 
della Nuova Cina”. 

Laboratori internazionàl de comu- 

PATRIARCJIS FÙR DAL ORDENARI - LA STORIE 





La prime e ultime Pasche 
dal pari de Patrie dal Friul 


Tal 1077 Siart e l'imperadôr Indrì a jentrin intune 


Aquilee resuride. Ma la lôr aleance e durarà mancul 


di un Istàt, parcè che il Patriarcje al murirà in Avost 


66 rsule, parcè sunial a 
dopli?”, al domande 
Stiefin ae femine, finît 
di molzi. “E je Pasche, sù po!” “O 
sai che e je Pasche - al dîs Stiefin 
- ma alè dal cricà dal dì che a 
scampanotin e cumò a àn inviàt 
ancje il campanon”. “Tu sês un 
salvadi! - si sbroche Ursule - Dome 
tu a Aquilee no tu sàs che chest an a 
Pasche al sarà, cul nestri patriarcje, 
ancje l’Imperadòr Indrì!”. “Cui?” al 
domande Stiefin. “Ben po, il paron di 
ducj i nestris parons. 
® La jentrade a Aquilee la buinore 
dai 16 di Avril dal 1077 e je une 
emozion grande par Indrì: “O 
savevi di Aquilee antigone ma in 
ruvine - al pense - cumò o viòt une 
citàt resuride. Bandieris, standarts, 
arcs di vert e rosis intune zornade 
di Vierte e di soreli. Di une bande 
la corone des monts, di chê altre 


In citàt une fulugne 

di curiòs, nobii e predis, 
contadins e marcjadants, 
e une varietàt 

di lenghis diferentis 


un aiarin lizér cul bonodòr dal 

mâr. Biele tiere!”. Une fulugne di 
curiòs e jemple lis stradis. Nobili e 
predis, contadins e marcjadants. 

® Une varietàt di colòrs e lenghis 
diferentis. Ancje Stiefin e Ursule a 
spietin. A tachin lis trombis e a rivin 
l'imperadòr e il patriarcje, a cjaval, 
un dacîs di chel altri. “Ma - al salte 
sù Stiefin - l'imperadòr, il paron dai 
parons, al è un frutàt!”. “Tàs — i dîs 
sotvòs Ursule - mê comari Milie, che 
e je a servî li des muiniis, mi à contàt 


INDRÎ IV 








che nol à nancje 17 agns. E che il 
nestri patriarcje Siart, todesc come 
lui ma om madûr, i à fat di segretari 
in Gjermanie e al à indreçât plui 

di une volte chel fantaçat decîs e 
cence scrupui. Sâstu che Indrì i à 
fat cuintri ancje al pape? Ma chel 

i à fat sbasså lis alis e al à scugnùt 


PATRIARCJIS FÛR DAL ORDENARI - I PROTAGONISCJ 





La fieste dai 3 di Avril 
e memoree la sô invistidure 


iart, o Sigjeart (Sigehardus) 

de gjernazie dai Andechs, al 
fo patriarcje di Aquilee dal 1068 
al 1077. La sò figure in Friùl e je di 
rimarc, soredut parcè che al ven 
ricognossùt tant che fondadòr 
dal “stàt” patriarcjàl, ven a stài la 
Patrie dal Friùl. Di fat, ogni an si 


fâs fieste ai 3 di Avrîl in ocasion 
dal inoval de sò invistidure di 
bande dal imperadòr Indrì IV. E i 
storics furlans a marchin chest so 
rùl. Cui che, invezit, al à scrit di 
lui doprant i document vaticans, 
lu considere un traditòr venal, un 
che al à voltadis lis spalis al pape 


domandi scuse. Tré dîs in pinitince 
tal frét, e dome ché volte i à gjavade 
la scomuniche. 

® “Maestàt - al spieghe Siart denant 
dal cj;ampanili alt e imponent - 
chest tor lu à tiràt sù 50 agns indaùr, 
cu lis pieris dal anfiteatri roman, 
Wolfgang von Treffen, che in Friùl a 





SIART 





par metisi de bande dal imperadòr, 
fasintsi corompi in cambi di 
possediments e dirits. 

® O cròt che non sedi aplicabil 


clamin Popon, un grant patriarcje. 
Al à ancje metùt in sest la basiliche 
antighe e il palac. E Indrì: “Pari 
riverît, ti confidi che o ai vàt un 
sgrisul. O soi daùr a talpassà, cui 
cucui dal gno cjaval, la strade che 

a àn talpassade i imperadòrs di 
Rome!”. “Rome e je stade grande - al 
marche Siart - ma cumò Aquilee e je 
sedi un lusòr pe fede, sedi une difese 
fuarte dal Imperi. Impensiti dome 
che jo, patriarcje, o ai sot di me 18 
vescui. Tu viodaràs te basiliche!”. 

® Di fat Indrì, te tribune di onòr, 

al è maraveàt di ché liturgjie 
sflandorose. La jentrade e je za un 
spetacul: daùr di un nùl di incens, 

si vierç la cròs patriarcjal a doi 
brags, dopo a son siet cjandelîrs, 

i 50 cjalunis, i abàts, il diacun che 

al ten adalt il vanzeli antîc di Sant 
Marc, i 18 vescui sufraganis, di chel 
di Como a chel di Pole e, par ultin, 
cul pastoral di Sant Ermacore, 

il patriarcje. Ognidun cui siei 
paraments: dalmatichis e planetis, 
piviài e casulis di sede e di aur. Il 
cjant al jemple lis navadis de glesie 
mari: “Sigeardo, Patriarcha nostro, 
pax, vita e salus perpetua” e dopo, 
par buine gracie: “Henrico, Rege 

et Imperatore nostro, pax, vita e 
salus perpetua. Vie pe liturgjie 
patriarchine Siart, sentàt su la sò 
catidre tal mieg de abside, al pense 
al onòr di vê achì l'imperadòr e al 
afàr che al à fat a judalu, intant che 
Indrì al stime che a Pavie, ai 3 di 
Avril, al à fat propite ben a dài al 
patriarcje di Aquilee la invistidure di 
duche dal Friùl. 

® Prime di tacà il gustà di gale, tal 
palag patriarcjàl dongje de basiliche, 
denant dai vescui e dai nobii, il 
patriarcje al fâs il discors di bon acet 


La Glesie di Aquilee, lusòr 
pe fede e difese dal Imperi, 
e veve sot di se 18 vescui 


al imperadòr, sentàt dongje di lui, 

e chest al ringracie e al alce la tace 
ae salùt di “Siart Duche dal Friùl”. 
Batimans di duc], che a capissin 
che di cumò il patriarcje di Aquilee 
nol sarà dome vescul e metropolite, 
ma al varà ancje il podé civil su la 
Patrie dal Friùl. Te grande sale, sot 
dai volts tignùts sù di cinc colonis 
bocognonis, al ven puartàt ogni ben 
di Diu. E tache la musiche e Siart, 
sotvòs, si permet un tic di ironie: 
“Tré dîs te néf, discolc e vistùt di sac 


99 66 


ti à tignùt il pape.... “Tu cognossis il 


un judizi atuàl a avigniments 

di scuasit mil agns indaùr. E je 
vere che la invistidure dal Friùl 

no faseve altri che decretà in 

mit formal il dirit public feudal 
su teritoris che planc a planc i 
patriarcjis a vevin ingrumàt. Al 
baste ricuardà lis concessions di 
Carli il Grant al patriarcje Paulin, 
dai trê imperadòrs Otons e, 
massime, dal imperadòr Coràt II al 
patriarcje Popon, che i de ancje il 
dirit di bati monede. 

® La invistidure dai 3 di Avril 
alore e fo la certificazion formàl di 
une situazion di fat. L'imperadòr 
Indrì nol pierdeve nuie, anzit, 

si garantive di vê tal patriarcje 

un aleàt fedél. Siart, cu la sò 





BISCHOFSTHRON, MUSEO CRISTIANO, 
CIVIDALE 





gno caratar, no mo? — i rispuint Indrì 
— lu varès fat a tocs chel maledet... 
Ma par une volte o soi lat daùr di 

mê madone Adelaide di Suse. E je 
stade jê a cumbinà dut e a sconzurà 
sò cusine Matilde di Cjanosse di 
vierzimi il puarton dal cjistiel. Cussì, 
chel fals munic di pape mi à gjavade 
la scomuniche. Lasse che o comedi 
lis rognis che o ai in Gjermanie e me 
paiarà, chel osti di un predi!”. E Siart: 
“Maestat, o sarai cun te. O larìn sù 
par Vencon e Scluse, e o fevelarai 

a pro di te a Ratisbone, là che tu 
clamaràs adun i princips todescs. 

“E jo a Nürberg - al zonte Indrì - ti 
darai ancje la invistidure di marchês 
de Istrie e margrâf dal Cragn pe tô 
fedeltàt” 

® “Ursule, par cui sunie?” al berle 
Stiefin ugant il falçut. “E je la Madone 
di Avost, basoâl di om'”. “Lu sai, 
sacrabolt! Ma a son glons di muart!”. 
“Ah, vere! Mi soi dismenteade di dîti 
che a soterin il nestri patriarcje. 
“Orpo, e cemùt isal muart?”. “Saàstu 
che al jere làt in Gjermanie cul 
imperadòr, no mo?”. “Sigùr, cun chel 
fantat”. “Alore, la badesse di Aquilee 
Fridegunde, che e je sùr di Siart e che 
lui i veve regalat lis vilis di Cumpite, 
Pantianins e Bean, e vai che mai. Eià 
contàt a mê comari Milie che so fradi 
si jere metùt de bande dal imperadòr 
e in Gjermanie lu veve judàt une vore. 
Chel lu veve fat siòr ancje de Istrie e 
dal Cragn. Bot e sclop, no i vegnial 
un gran mâl di cjàf, al da di mat par 
cualchi zornade e za di trè dîs al è 
muart tal forest! Cumò lu soterin te 
basiliche, dongje dal Sant Sepulcri 

di Jerusalem, come che al veve 
domandat. “Puarin - al comente 
Stiefin — al à strussiàt une vore e nol 
à gjoldùt nuie. Cumò a gjoldaran i 
patriarcjis che a vignaran e, sperìn, 
forsit alc ancje nô, int furlane. 
Recuie. Il 


grande abilitàt diplomatiche e 
politiche, cence rivà a gjoldi nuie 
par se, al sigurave ae nestre tiere, 
biadelore, chel “toc di cjarte” che 
al coventarà, vie pai secui, par 
fàle deventà ché realtàt uniche 
in Europe che si clame Patrie dal 
Friùl. I 

Teatri Stabil Furlan: 


cui isal daûr des cuintis? 


Cu la nomine di Paolo Patui a diretòr 


e je pronte a parti la gnove realtàt che e varà 


di valorizà la nestre dramaturgjie 

oments critics chei 

che o sin daùr a vivi. E 

cuant che o rivarìn a 
puartâle fûr, bisugnarà fà i conts 
cu la lavine economiche, e viodi 


ce che si rivarà a tirâ sù dal foran 
profont indulà che a saran coladis 


dutis lis ativitàts. Fasint riferiment 


ae opare di Marquez, plui che 
fevelà di “amôr”, al sarès il câs di 


IL GNÙF DIRETOR PATUI 





Lobietîf: “Fà scuadre 
par là viers de inovazion” 


E covente une sburtade par rivà 


a un public gnúf, slargjasi e cjalà indenant 


p aolo, prime di dut 


compliments. Te 
spietavistu? 
Sigûr che no, ma e jere une 
disfide che mi stiçave e o savevi 
di vê lis competencis justis. O 
crôt di vê puartât indevant un 
lavôr impuartant in chest setôr 
intai agns passâts. E po o ai a 
cûr il fat che in chest moment 
il teatri furlan al è vîf, ma in 
maniere individuâl. A son tantis 
lis esperiencis che però no àn 
un coordenament. In chest sens, 
il Teatri Stabil nol à di imponi 
un percors, ma al à di puartà a 
un rinovament. E covente une 
sburtade par rivà a un public 
gnûf, che nol à di jessi chel dai 
“furlaniscj”, ma al à di slargjàsi e 
cjalâ indenant. 


Primis ideis di puartâ indenant? 


Clarementri il Teatri Stabil al 

à di produsi e di meti in sene 
spetacui. La cuantitàt e la cualitàt 
a dipendaran dal budget, che nol 
è inmò definitîf, parcè che o stin 
spietant de Regjon un contribùt 
supletif. Dal sigùr a saran dôs 
produzions gnovis. Une e à di vê 
la capacitàt di spiega ai furlans 

e no dome che il teatri furlan 

al à une grande tradizion, biel 
che chê altre e varà di mostrà 

la necessitàt di rinovà cheste 
ereditàt. Un lavòr al varà di jessi 
fat pai zovins e pes scuelis, parcè 
che lôr a son il nestri public di 
doman, e bisugne fàur capî che la 
lenghe furlane e je une risorse di 
no pierdi. Infin, o pontarai ancje 
su “Trame Ricucite”, par vie che 
al à un format cuntune funzion 
divulgative buine ancje par chei 
che no van simpri a viodi spetacui 


preocupàsi pal “lavòr ai timps dal 
coronavirus”, viodùt che lis misuris 
cjapadis dal guvier a rivaran a 
malistent a concedi une bocjade 

di aiar. Jenfri lis categoriis plui 


“ 


i | pa 


PAOLO PATUI 


segnadis, a jentrin i lavoradòrs dal 
mont dal spetacul, che a son stàts 
i prins a jessi blocats in cheste 
epopee di decrets e di ordenancis. 
Par musiciscj e atòrs al sarà dificil 
di rivà a recuperà dutis lis datis 
ladis su pai stecs, e cualchidun al 
varà di tirà la coree almancul fin ae 
prossime Sierade. 

® Intal senari local, dut câs, e 

je une gnove che e varès di fà 

un pòc di lusòr intal avignî dai 
spetacui in lenghe furlane, stant 
che decisions impuartantis a son 
stadis cjapadis dentri dal Teatri 
Stabil Furlan, chel progjet di Nico 
Pepe (e puartàt indenant di Bepi 
Agostinis) che, biadelore, dopo 40 
agns di aparizions fantasimis al 
somee jessi rivàt adore a cjatà une 
sò sacume definitive. 

® Come che us vevin za contàt (La 
Patrie dal Friùl, Avost dal 2019) la 
associazion “Teatri Stabil Furlan” 

e jere nassude l'Istàt passat, su 
sburt de Zonte dal Comun di Udin, 
adun cu la fondazion “Teatro 
Nuovo Giovanni da Udine”, ARLeF 
- Agjenzie Regjonàl pe Lenghe 
Furlane, Societàt Filologjiche 
Furlane, Istitùt Ladin Furlan “Pre 
Checo Placerean”, CSS Teatri stabil 
di inovazion dal Friùl-Vignesie 
Julie e cu la Academie Civiche di 
recitazion dramatiche “Nico Pepe”. 
Clare che la sielte dai sogjets e à fat 
saltà sù la tarme a plui di cualchi 
realtàt lassade fùr (e basti la letare 
scrite di MateàriuM - Servi di 
Scena), ma il president de clape, 
Lorenzo Zanon (za president de 
ARLeF e al moment president dal 
Istitùt Ladin Furlan “Pre Checo 
Placeran”) al à subite rispuindùt 
che la associazion no intint di 

jessi un organisim sieràt, anzit, 

un dai obietifs al è propit chel di 
cirî il confront, massime cun chés 
altris minorancis linguistichis. Plui 

o che no cognossin il teatri furlan. 
“Trame Ricucite” però al è un 
progjet indulà che il cast nol è 
fat di professioniscj. 

Il Teatri Stabil al à di jessi 
professionâl, ma nol à di smenteâsi 
che e esist dute une schirie di 
operadôrs semiprofessioniscj o 
amatoriâi che a puedin puartà il 
lôr contribùt. 


Duncje tu saressis par slargjà 


lis colaborazions, no cate la 
sielte di cjapà dentri dome 
ciertis realtàts par dà vite ae 
associazion. 

No jeri cuant che a àn fondade la 
associazion e no pues dî nuie su 
lis decisions che a son stadis fatis. 
O pensi dut câs che il Teatri Stabil 
al vedi di cirî colaborazions ancje 
fùr, se no al è il pericul sì di creà 
un cercli sieràt che al va in curt 
circuit. Un concet impuartant al è 
che si à di sostignî lis realtàts che 


preocupante, invezit, la reazion 

de Regjon, che se di une bande e 

à slungjade la man imprometint 

i fonts midiant dal Assessoràt aes 
autonomiis locals, di chè altre e à 
soflàt cuintri, berlant che no son i 
bêçs (che però no son mancjàts par 
sglonfànus cun Leonardo). Lassant 
in bande lis polemichis (ancje se 

il detai nol è di pòc), ae fin dal an 
passat (ai 6 e ai 7 di Dicembar) il 
Teatri Stabil Furlan al à cjapade la 
ocasion par presentàsi al public 
intun Licòf, dôs zornadis di 
dibatiments e di spetacui al Teatri 
San Zorc, cul coordenament di 
Massimo Somaglino, in compagnie 
di esponents de culture furlane 
tant che Gianni Cianchi, William 
Cisilino, Francesca Gregoricchio 

e Paolo Patui. Sîs i filons cjapàts 

in considerazion: dramaturgjie 
contemporanie (omag al Teatri 
Incerto), propuestis gnovis 
(MateàriuM), teatri di tradizion 
(“La casa” di Siro Angeli voltàt 

par furlan), teatri par fruts (cui 
pipins di Michele Polo e di Patrick 
Platolino), adataments teatrài (un 
progjet de Associazion Teatràl 
Furlane su Gianni Gregoricchio) 

e traduzions (“L'ùali di Diu” di 
Miklos Hubay voltàt inte variante 
de Val Pesarine di Carlo Tolazzi). 
® Cumò, daspò di une valutazion 
atente dai 14 candidàts che a vevin 
rispuindùt al avîs di Zenâr pe 
figure di diretòr artistic, il Teatri 
Stabil Furlan al à un gnùf tamonîr: 
Paolo Patui, un non che al à za 

dat tant ae culture di cjase nestre 
e che — in gracie de esperience 
madressude - al cirarà dal sigûr 
di direzi la nàf al miòr par chest 
an, fasint montà sù ducj i sogjets 
che a lavorin za tal setòr, e lassant 
svoletà lis velis bande il larc de 
inovazion, cence dismenteàsi de 
tradizion. i 


a operin za sul teritori. Jo o soi pe 
viertidure, po dopo al è clàr che lis 
robis si fasaran biel planc. 


Biel planc ma cuntune scjadince 
di un an. Isal un timp suficient 
par meti in pîts produzions e 
puartàlis indenant? 

Si rive a scomencà. O cròt che il 
pinsîr dal Cda al sedi stàt chel di 
no dà une incarghe a un diretòr 
artistic par trê agns e dopo chel 

al fâs ce che al vùl, ma di podé 
tignî di voli il so lavòr. Mi plàs 

dut càs marcà il fat che e je stade 
metude une clausule indulà che si 
specifiche che il diretòr artistic nol 
à di firmà regjiis, di mùt che il so 
nol sedi un fà autoreferenziàl. 

In passàt tu vevis za vude une 
esperience simile, cu la Farie 
Teatrâl. Ce no aial funzionat ta 
chê volte? 

E je une cuistion complicade, ma 
o pues dî che cuant che si metin 
in pîts progjets dal gjenar, il 
travuart al à di jessi il teatri furlan, 
no la istituzion. Al è clàr che se si 
partecipe dome par privilegjà la 
proprie realtàt, alore al larà dut a 
murî. E al è propit cu la cussience 
di ce che al è suceddt e che nol è 
làt a bon che o vin di lavorà pal 
avignî di un Teatri che al sedi 
pardabon Stabil. E 

La marilenghe sul palc, 


un regal di difindi 





e custodi pal avigni 

a vite e je un palc, li 

che ducj o interpretìn 

la nestre part: concet 
condividùt di tancj. Su ce che 
al è il teatri, invezit, al è plui 
complès intindisi. Di solit si 
dîs: par che al esisti il teatri, a 
coventin un o plui autòrs, un o 
plui atòrs e un public. Jo o cròt 
che bisugne zontà: e covente 
ancje une lenghe. 
® La lenghe e puarte cun se, 
su la sene, tipicitàt, distinzion, 
marcadure, sinceritàt intime, 
caratars che a stranissin tun 
contest li che la finzion e je la 
regule e il pustic al comande, 
però cence ingjan, intune 
acetazion gjeneràl dal artifici. 
Il teatri par furlan al è vîfe i si 
vueli ben di simpri, cun autòrs 
babios, atòrs par solit diletants 
ma bràfs, e un so public; ma in 
chescj mês si prepare a partî il 
Teatri Stabil Furlan, un progjet 
gnùf, professional, che al merte 
atenzion. E alore mi somee il 
moment just par une riflession 
su la lenghe furlane tal teatri. 
® Duncje, par une 
rapresentazion teatràl a 
coventin autòr, atòrs e public: 
trè sogjets che a jentrin in 
relazion fuarte ogni volte che 


il spetacul al passe traviers de 
esibizion. Sene, lùs, musiche, 
cuarp, vôs e peraulis a dan 
forme al spetacul e di li si 
svilupe il contat cul public e la 
sô partecipazion. 

® Cuant che e je ben preparade, 
la esibizion e rive al public 


Esibî la lenghe furlane 

sul palc, sintint la pronunzie 
taronde dai atôrs, 

e je une sielte che e permet 
di gjoldi dute la sò bielece 

e la sò fuarce 


come un unic segnal che al cjape 
dentri ducj i components. Di un 
spetacul che i è plasùt, il public al 
ame l’insiemi di dut ce che al è stàt 
metùt dongje par fàlu: l'autòr che 
lu à imagjinàt e scrit, i atòrs che lu 
àn rapresentàt, la musiche che lu à 
acompagnat, la lenghe che i à dàt 
il so colòr particolàr. 

® Ma esibî la lenghe furlane sul 
palc, sintint la pronunzie taronde 
dai atòrs, e je une sielte cun plui 
finalitàts: gjoldi la sò bielece e 
fuarce intune operazion artistiche, 
gustà la sò ricjece di ristret de 


nestre storie, partecipà al so 
riscat viers di chei che in passàt 
le àn improibide e ancje vuê le 
mincjonin. 

® Nol è ben però evità lis 
domandis che tancj si fasin: sino 


di front di une operazion razionàl 


o di une stragarie? La lenghe 
furlane ise un valòr o un ogjet 
superàt? Ancje in chest càs, une 
rispueste oneste mi somee une 


ocasion utile par resonà. Jo o cròt 


che la operazion Teatri Stabil 
Furlan e sedi razional, doverose 
e conveniente; e o vuei motivà la 
mé convinzion. 

® Prin di dut, doprà la lenghe 
furlane ogni dì, e plui inmò sul 
palc, al è un esercizi di libertàt. 
Baste ricuardà lis proibizions 
de epoche fassiste — civîls e 
religjosis — par dài saldece a 
cheste afermazion; dut càs, la 
oposizion a ogni ùs public de 
nestre lenghe furlane e je durade 
fin a vincj agns indaùr, in plen 
regjim democratic e republican. 
Lis lecs talianis, la burocrazie, 
la ignorance a àn continuàt a 
imponi di doprà il talian in dut, 
ancje cuant che la plui part 

des nazions europeanis si jerin 
aromai impegnadis a valorizà 
lis lôr lenghis minoritariis. Infin, 
e je stade la Union Europeane 

a imponi, a fuarce di multis, 
une lec taliane resonevule sul 
argoment. 

® E cussì, in dì di vué, il gno 
nevodut al studie il furlan a 
scuele, là che il gno compagn 

di banc, Guido, sot i fassiscj, al 
veve di presentà su la ribalte dal 
banc lis mans ogni volte che i 
scjampave une peraule furlane 
cuant che al vignive interogaàt, 
par che la mestre lu cjastiàs 


cuntune vuiscjade. E duncje: vive 
la libertàt di peraule e di lenghe! 


Passin a une seconde, grande 
buine reson par doprà il 

furlan sul palc. Fevelà furlan 

in cjase, cui amîs, te ostarie 

al è za segnàl di distinzion, di 
individualitàt: al comuniche 

a ducj cui che tu sês. Fevelàlu 
sul palc, intune sale teatràl, al 
è presentà a ducj, furlans e no 
furlans, une marche sociàl di 
valòr imens, positive, distintive: 
un regal che o vin ricevùt de 
storie de nestre tiere, e che o vin 
difindùt e tornàt a reclamizà 
cui bogns compuartaments 

in ocasion de disgracie dal 
taramot. I furlans, chei che a 
fevelin furlan, a mantegnin 

un bon non ator pal mont. La 
lenghe, la serietàt tal lavòr e tai 
afars, la viertidure e la acetazion 
viers di chés altris culturis a son 
dutun pai nestris interlocutòrs: 
che a ricambiin cu la stime e la 
simpatie. 

® Infin, i ten a insisti suntun 
aspiet plui intim di nô furlans, 
nò che o vin vùt il furlan 

tant che lenghe mari, ven a 
stài comtant che lenghe di 
comunicazion cun nestre mari. 
La lenghe furlane e je poesie, 
contis, tescj teatrài e religjòs, 
cjancons. Intune peraule: 
culture. Al è biel lei il mont 
cuntune poesie di Pasolini 

o di altris oms e feminis che 

ur è vignùt naturàl esprimi 

lis lôr passions e i lôr pinsîrs 
par furlan; o passà une ore in 
compagnie di une storie di 
Riedo Puppo o di altris scritòrs 
furlans; o comovisi leint un pas 
dal Antîc o dal Gnùf testament 
voltàt tun furlan sflandoròs di 
pre Beline. E al è ancje plui biel 
assisti a un spetacul ben fat, 
professional, declamàt a dové 
suntun palc in lenghe furlane. 
® Une ultime batude, par 
disvelà l’ingjan contignùt 
intune obiezion che e podarès 
someà serie. Miei studià il 
furlan o l’inglès? Miei assisti a 
un spetacul par furlan o a un 
par inglês? La lenghe furlane 

e je un patrimoni culturàl, 
linglês studiat fûr de Ingletiere 
al è une lenghe di utilitàt. Il 
paragon al è duncje sbaliàt, ma 
la conclusion e je facile: o vin 
di considerà obligatori studià 
l’ingléès, necessari ta ogni sorte 
di lavòr e facil di imparà; ma al è 
biel e amabil il studi dal furlan, 
che al prepare al plurilinguisim 
e al permet ai furlans di gjoldi di 
une preziose ereditàt cultural, 
uniche, simbul di libertàt. Il 

Un cda 
che al met 
dongje 
esperience 
e zoventut 

ROSSELLA DOSSO 





a President de fondazion 

dal Teatri Gnùf Giovanni da 
Udine, Tarcisio Mizzau, dirigjent 
industrial in pension, al è stàt 
clamàt a fà part dal consei di 
aministrazion dal Teatri Stabil 
furlan. “O ai il teatri tal gno 
destìn” al contave ae “Patrie” agns 
indaur. “Mé mari di fat e veve la 
panze cuant che e je lade a teatri, 
une sere a Bean, a viodi «Il martiri 
di san Tarcisio», e la creature e 
à cjapàt il non dal protagonist”. 
Ma di espert di economie Mizzau 
al cjale al particolàr valòr che al 
à il teatri par furlan. “La lenghe 
e je un patrimoni culturàl, une 
marche. E jo o cròt tes marchis 
e o sai trop che a valin. Il furlan 
al è come un biliet di visite, al 
rapresente la nestre culture». 
La operazion dal Teatri Stabil 
dut càs no conte dome su int di 
esperience come lui, Lorenzo 
Zanon, Dani Pagnucco e Diana 
Barillari, ma e ponte ancje 
sui zovins. Intal cda e je stade 
di fat nomenade une zovine 
studentesse di Cjaprive, Rossella 
Dosso, che e à vint il concors 
leterari “Vòs de Basse” e e a 
puartàt ae sò maturitàt classiche 
une tesi che e valorize la lenghe 
furlane come element de identitàt 
di Gurize e dal Friùl Orientàl jenfri 
Votcent e Nùfcent. La zovine, che 
e je ancje in consei comundl tal 
so paîs, e à vint premis leteraris 
in cetancj concors: a Cormòns, 
Scluse, Gussola (Cremone), 
Roncadelle (Bressie) e Rodallo 
(Turin). Al talent si zonte une 
fuarte atenzion ae lenghe e 
culture furlane, che e à sburtàt il 
president de Arlef Eros Cisilino 
a sielzile par rapresentà il Friùl 
di Jevàt e la part plui zovine dal 
public furlan. Il 

Il Covid-19 e il virus dai 
nazionalisims dominants 


Si tornin a palesa la crisi de UE 


dai stats naziondi in crisi 


e la dibisugne di une Europe diferente 


intremai ae metàt dal mês di 

FevràrchédalvirusdalCovid-19 
e someave jessi une cuistion lonta- 
ne, un probleme de Cine, de Coree 
dal Sud e po dal Iran. Impen intal 
zîr di pocjis setemanis il gnûf co- 
ronavirus al è deventàt, in tiermins 
concrets e ancjemò di plui sul plan 
mediatic e de opinion publiche, 
un probleme european e soredut 
talian. In chel stes moment la epi- 
demie, ancje par vie de sò difusion 
progressive a soreli a mont, e je sta- 
de ricognossude tant che pandemie 
e tant che alc che al tocje dut il mont 
e dute la umanitàt. Che al fos alc che 
nus tocjave ducj cuancj aljere avon- 
de clàr fint dal principi, cundut che 
par un pàr di més la sò dimension 
mondial e global e vignive calcolade 
dome cun riferiment ae economie e 
duncje al impat economic di ce che 
al jere daùr a sucedi in Cine. 
® Cu la sô rivade in Europe al è stàt 
clàr ancje alc altri: cul Covid-19 i 
nazionalisims dominants a àn vua- 
dagnàt ancjemò plui spazi intes 
societàts e intal “discors” politic e 
istituzional a nivel statàl. 
® La necessitàt di fài cuintri al virus 
e je deventade la ocasion pe esalta- 
zion de nazion, de unitàt de nazion 
e de sò unicitàt. La juste dibisugne 
di solidarietàt e di rispiet des regulis 
e je stade inneade intal màr de reto- 
riche nazionaliste, cu lis istituzions 
e cui media in bombe tal incjocà la 
int cun bandieris e imnis e cu la int 
pronte a fasi incjocà. 
® La voie di marcà il primàt de na- 
zion si à palesade prime inte enfasi 
sul fat che il virus al fos stàt isolàt 
«de France» o «de Italie» (cuant che 
il so isolament no lu vevin fat ni lis 
“nazions” e nancje i stàts ma dome 
cualchi ricercjadòr, magari ancje in 
cundizions di vore precariis) e po cu 
la esaltazion dai «modei nazionài» 
par fài cuintri al virus: chel talian, 
«il plui imitàt pal mont» cemùt 
che o vin sintùt par television vie 
pe plui part dal més di Marg, o chel 
dal Ream Unît a trazion inglese, che 
almancul in principi si à presentàt 
tant che alternatîf aes politichis 
metudis in vore inte Europe conti- 
nental. 





@ In diviers câs chel nazionalisim 


plui o mancul “banàl” - cemùt che 
al disarès dal Michael Billig — al è 
stàt compagnàt ancje de impuar- 
tance simboliche, mediatiche e 
concrete de presince dal esercit e 
no dome par marcà che ché cuintri 
dal virus «e je une vuere». Un altri 
aspiet rilevant al è chel de promo- 
zion tant che fatòr di eficience de 
centralizazion a nivel statàl des de- 
cisions e des politichis, ancje se nol 
è cussì, sei cuntune vision pluilargje 
(il pastroc de sierade dai confins 
dai stàts in mancjance di coorde- 
nament e planificazion) sei cjalant 
i diviers teritoris, che ae fin, là che 
a àn podùt, a àn provat a rangjàsi 
par lôr cont: par esempli, Gales e 
Scozie a decidevin di sierà lis scuelis 
daurman, cuant che Boris Johnson 
al voleve tignî viert dut e dapardut. 
® In cheste dinamiche, dongje dal 
Covid-19, a son saltàts fùr ancje 
altris “nemîs de patrie”: lis comu- 
nitàts substatals, cui lôr “particola- 
risims”, chei altris stàts europeans, 
«che a sierin i confins e nus robin 
lismascarinis» (malu fasin daùr dal 
interès nazional e de sovranitàt, che 
avalin par ducj) e duncje la Europe, 
«che no fàs nuie» e «che e pense 
dome ai bécs». 

® In chest sens il virus al à tornàt 
a palesà la crisi dai stàts nazioni, 
cu la lôr autoreferenzialitàt e cui lôr 
limits operatîfs, e lis dificoltàts de 
Union Europeane (UE), simpri plui 
impeolade intune struture e intune 
ande intergovernative e economi- 
ciste, che però e diven propit dai 
stàts membris, de lôr crisi e dai lôr 
nazionalisims. La UE, cence compe- 
tencis in materie di sanitàt e para- 
lizade par vie dai interès dai stàts 
e di une interpretazion dogmatiche 
di liberisim, che e à mostràt la sò 
muse piés cul discors dai 12 di Marg 
de presidente de Bancje Central, 
Christine Lagarde, e somee inviade 
a fà alc di sest, almancul in prospe- 
tive, cu la compre di titui publics e 
privaàts, cu la metude in bande dai 
vincui di belang e cun invistiments 
publics “pe ricostruzion”. 

® No je chê Europe dai popul che e 
coventarès, ma alc al è alc. I 


AUSTRIE 





La Justizie e Je propit 
compagne par duc] 





A° fin o sin inte stesse barcje cui 
nestris vicins, e almancul par 
une volte no scugnìn là plets par vie 
di un probleme cronic che nus lam- 
biche dome nô: di fat ancje la justizie 
austriache si cjate sul ôr di un repe- 
ton. In Austrie i dipendents dai tri- 
bunâi si stan puartantillavòra cjase: 
al è cussì che il tribunâl di Clanfurt al 
à pensât di disberdeà il glimug des 
pratichis ingrumadis, cirint di platå i 
gredeis che a son vignùts fùr par col- 
pe de mancjance di personal. 

® Juste in chel tribunal, tal Avrîl dal 
2018, e jere stade fate une proteste 
mai viodude prime. Plui di cent ju- 
dics di dute la Austrie, cui procu- 
radòrs de Republiche, a vevin prote- 
stàt cuintri ché che a vevin clamât 
“economie de justizie fin ae muart”, 
metint in vuaite sul fat che il stàt di 
dirit al jere in pericul. A protestavin 
cuintri de sopression dai puescj di 
judic. In prime rie a jerin sentàts i 
rapresentants de justizie di nivel di 
plui alt cun in man cartei di proteste, 


mostrant une situazion che no sijere 


mai viodude. 

® Daspò doi agns, il ministri de 
justizie dal guvier prin, Clemens 
Jabloner, al dîs che “la justizie e je 
daùr a patî une muart cidine”. Si 
sbroche cussì, ma al marche ancje di 
no volê piturà une suaze masse nere. 
Al lance però un alarmi, par vie che 
ai tribunài ur mancjin propit chei 
colaboradòrs che “ju mandin inde- 
vant’:ilavoradòrs des cancelariis e il 
personal di segretarie. La presidente 
dal ordin dai judigs e chel de cjamare 
austriache dai avocats a son dacuar- 
di cul ministri sul fat che no si pues 
là indenant cussì, e a declarin che si 
varès di cjapà in man la cuistion e di 
tirà fùr bécs e personàl, massime pai 
tribunài regjonài che aromai a son 
al imbast. 

® Cumò la gnove ministre Alma 
Zadic, 35 agns, e cîr di stropà la buse, 
metint adun plans di emergjence 
che a previodin di dà prioritàt ai 
procediments in pîts e di sierà par 


SLOVENIE 





Janez Jansa di gnùf Prin 
ministri, il guvier de Slovenie 
al torne al centridiestre 


uste tai dîs che ancje li si à tacât a 

fevelà di coronavirus, la Slovenie 
e à tornat a vê un guvier di centri- 
diestre. Un daùr chel altri, in siet 
agns la Slovenie e à vùt trê guviers di 
centriçampe, cun Alenka Bratušek, 
Miro Cerar e Marjan Šarec che a son 
deventâts prins ministris cul jutori 
di listis vignudis fûr dut di bot. 
A vuidà il guvier cumò al è Janez 
Janša, leader dal Partît democra- 
tic sloven-Sds - di no confondi cul 
Partît democratic de Italie, parcè 
che al è un partît di centridiestre — 
e atîf te politiche slovene bielzà di 
agnorums. 
® Martars ai 3 di Marc, cun 52 
vòts su 90, la assemblee di Stàt de 
Republiche di Slovenie (Državni 
zbor) lu à elet Prin ministri pe tier- 
ce volte, stant che al è bielzà stàt 
President dal Consei dal 2004 al 
2008 e dal 2012 al 2013. 
® Tal 2008 al à pierdùt lis elezions 
par une presumude cuistion di 
mandulis. Par cheste acuse, mai 
provade, al è ancje làt in preson, 
juste vie pe campagne eletoràl dal 


2014. Plui tart, la Cort massime e 
à anulàt la condane. Al è stàt Prin 
ministri de Slovenie ancje tra il 2012 
e il 2013, ma al à scugnùt da lis di- 
missions daspò di une denunzie de 
Comission cuintri de coruzion. 

® Vie pai agns, Janša al à dispès dit 
di vê cuintri grups di personis leadis 
al vecjo regjim comunist, che lui al 
veve judàt a fa colà. Par esempli, tal 
1988 e je stade une grande proteste 
di popul, vignude fùr daspò che la 
Armade jugoslave lu veve metùt 
in preson par vie di une inchieste 
gjornalistiche li che si fevelave di 
cemùt che a jerin daùr a preparà un 
atac cuintri de democrazie slovene, 
che e jere juste daùr a nassi. O tal 
1991, cuant che tant che ministri de 
Difese al veve vuidàt la vuere di in- 
dipendence de Slovenie. 

® Tes ultimis elezions in Slovenie, 
tal 2018, il Partît democratic sloven 
alavùtla maiorance relative. Ma a fà 
il guvier al è stàt Marjan Sarec, cun- 
tune coalizion di cinc partîts di cen- 
trigampe e la poie dal partît Levica 
(campe radical). Cuant che Levica 


cualchi timp cualchi sezion. Stant ae 
stampe, a saressin fintremai colabo- 
radòrs che a davuelzin lavòr straor- 
denari sore nuie, pùr di mantignî un 
minim di operativitàt. 

® La SPÒ (ae oposizion) i dala colpe 
al guvier Kurz, che al varès mandàt 
la justizie in ruvine. Se no si puedin 
mandà indevant i procediments, se 
lis cancelariis no puedin publicà i ju- 
dicàts par vie de mancjance di per- 
sonal, prin o dopo i efiets si fasaran 
sintî ancje sula int: “Cui che al spara- 
gne su la justizie, al met in pericul il 
stàt di dirit, e cui che si ribele al stàt di 
dirit al semene violence” a disin i so- 
cialdemocratics. Cundiplui il guvier 
al marche la dibisugne di un control 
dal lavòr di judigs e procuradòrs di 
bande di une autoritàt esterne, ma 
— e ancje in chest o podìn viodi so- 
meancis cu la nestre situazion — la 
oposizion e intraviòt il tentatîf di 
imbrenà la lôr libertàt. 

® In Austrie a son 115 tribunài di- 
stretuài e cuatri superiòrs che a 
scrutinin sù par jù 2,8 milions di 
pratichis ad an, cuntune durade 
tant plui basse de medie dai stàts de 
UE e cun eficience e ùs dai implants 
informatics une vore plui alts. A figu- 
rin ancje tant che lùcs di formazion 
cetant impuartants: in dì di vuê a àn 
350 puescj di tirocini par assistents 
aministratîfs (cun specializazion 
in informatiche) e plui di 100 pra- 
ticants pes professions di avocats, 
nodàrs e judics. 

® Duncje e je clare la consecuence 
dramatiche di chest probleme su 
dute la vite dal Stàt, che cu lis ulti- 
mis elezions al contave di cjatà la 
sô stabilitàt, no dome politiche, ma 
cumò al scugnarà frontà come ducj 
chei altrisi dams di pandemie che no 
sparagne nissun. Il 


al à gjavade la poie, la coalizion di 
Sarec e je restade di bessole, cui 
membris a tiràsi un cun chel altri. 
Šarec al à provàt a dimetisi, cun chê 
di là drets a votà, ma a son cambiàts 
i leaders dal Partît dal centri moder- 
ni-Smc e dal Partît democratic dai 
pensionàts di Slovenie-Desus. Cun 
lôr e cui democristians di Gnove 
Slovenie-NSi, Jansa al è rivàt a meti 
sù une coalizion cun almancul 47 
vòts. Si son zontàts ancje chei dai 
deputàts des minorancis taliane 
e ongjarese, Felice Žiža e Ferenc 
Horvat, e chei dal Partît nazional 
sloven-Sns. A votà cuintri a son stàts 
i Socialdemocratics-Sd, la Liste di 
Marjan Sarec-LMS e Levica. I de- 
putàts dal Partît di Alenka Bratušek- 
SAB no àn partecipàt al vot. Daspò 
dalzurament,Jansaalàanunziàtche 
no coventaran altris spesis pal svi- 
lup de Slovenie. In chest moment, la 
prioritàt e je la bataie cuintri dal co- 
ronavirus, ma a saran iImpuartantis 
ancje lis impresis, il decentrament, 
la semplificazion burocratiche e la 
sigurece. Jansa al volarès ancje che 
e tornàs la jeve obligatorie. Ce che 
i pues ancje interessà al Friùl e je 
in particolar la nomine di chei mi- 
nistris che a àn a ce fà cul forest, o 
ben il gnùf ministri dai Afàrs cul fo- 
rest Anze Logar e la gnove ministre 
pai Slovens di là dal confin e ator 
pal mont, Helena Jaklitsch, che e à 
lidrîs te minorance gjermanofone di 
Kocevje/Gottschee. Il 

PERAULIS IN RÊT 





Il cerviel digjitaàl nol è 
a prove di psichiatre 


Andreoli e i lùcs comuns sul rapuart 


fra la inteligjence umane e chê artificial 





IL PSICHIATRE VITTORINO ANDREOLI 





S ul finî dai agns Setante tal 
tinel di cjase dai mei nonos 

al aparì un ogjet maraveòs: un 
Telefunken a colòrs imens, cun 
tant di telecomant. Li o ai scuviert 
che Paolo Rossi al veve une 

maie celeste e no grise, come sul 





Te- : 
À m A h DE J p 


Brionvega che o vevin in cusine; e 
la maie di Zoff e jere propit grise. 
Po al rivà un Goldrake sflandorôs 
ros e aur e o deciderin jo e la none 
che no varessin plui pierdude une 
pontade. 

® Intune sene, Actarus al jere jù 
di suste e Venusia lu consolave 
disintji che ancje i robot a puedin 
vê sintiments. Masse par mê none: 
«Matteo, ma ti rindistu cont: 
cemùt fasino i robot, che a son fats 
di fier, a vè sintiments?». Cidin. 

Mi si son vierts i voi. None Dorine 
mi veve smontade la idolatrie de 
ferace cuntune frase; a Vittorino 
Andreoli i è volùt un libri. 

® Andreoli, psichiatre di nomee 
mondial, si méf de osservazion che 
il computer al è une protesi dal 
cerviel, che lui al cognòs ben, e al 
decît di indagà sul rapuart che al 
lee il cerviel di cjar a chel di silici. 

® Inte jungle di 87 miliarts di 
neurons che a son te scjatule 
craniche, il miedi si mòf tant 

che une simie su pai arbui: cun 
disinvolture al piture disvilup, 
caratars e potenzialitàts dal 
orghin che al à plui contribuît ae 
evoluzion dal gjenar uman. Al 
spieghe cemùt che la cussience 

e definis la identitàt e che dome 
il sintiment nus permet di passà 
de dimension individual a chê dal 
“altri”; che la imagjinazion nus 
lasse creà un mont che nol è, ma 
che al podarès esisti propit parcè 
che o rivìn a pensàlu; che inte 
pietas e je une vaste culture, che si 
pant tal rispiet viers di cualsisedi 
nestri simil, soredut se al sta mâl. 
® Jù pes distesis di silici, dut câs, 
ancje il psichiatre al cuetee. Al fås 
fature parcè che, par sò amission, 
nol sa cemàt che al funzione un 





cerviel artificiàl e i social network 


i son discognosstàts. Si lambiche, 
inalore, jenfri lùcs comuns, 
banalitàts, falopis e stupidegs, 
come chei che a tocjin i presumùts 
efiets nefascj dal computer sul 
lengac: a saressin in pericul il 
periodi ipotetic, lis frasis relativis, 
e i mùts e i timps verbài diferents 
dal presint indicatiîf. Chest davoi 

si siere cuntun senari distopic 

ben cognossàùts a nô fantats dai 
agns Otante: lom bionic, il cyborg 
di Blade Runner e Terminator 

e la fin de civiltàt (Il Planet des 
Simiis). Ma come altris imprescj 
de mè infanzie, il zirediscs, il cubul 
maggjic e il walkman su lis scufis di 
sponze, ancje chestis visions a son 
destinadis a finî tal nuie. i 


FONDAZIONE 


PRUULI 





Un sburt fuart pal restaur 
e pal recupar des oparis 
di art e dai bens architetonics 


a Fondazion Friuli e à metût a 

disposizion 600 mil euros par 
progjets di restaur di bens di valòr. 
Il bant, che al è stàt inviàt tal mês 
di Març, al è indrecàt a istituzions 
o a ents publics, a fondazions, 
associazions, ents religjòs che a 
intindin puartà indenant progjets 
di restaur e di valorizazion di 
bens mobii e imobii di rilevance 
storiche e artistiche particolàr, 
ma ancje intervents di edilizie pal 
recupar di struturis destinadis 
a centris di agregazion, sedi pai 
zovins che pai anzians. Ancje par 
chest bant - il tierc, dopo chel 
sul benstà e chel pe istruzion - la 
Fondazion e à metùt in cjamp 
une sinergjie e un coordenament 
fuarts, in plui che cun Intesa 
Sanpaolo, ancje cu la Regjon e cu 
la Sorintendence archeologjiche, 
Bielis arts e paisac, no dome cun 
ché di sticà e di racuei lis istancis 
dal teritori, ma ancje par coordenà 
i intervents, evitant soreposizions 
e dispersions di fonts. Il bant al 
intint meti in vore mecanisims 
par ducj chei sogjets che a àn 
une responsabilitàt di tutele e 
di valorizazion tai confronts dai 


bens storics e artistics che lis 
comunitàts a considerin une lòr 
ereditàt, che e merete duncje di 
jessi preservade e tramandade aes 
gjenerazions futuris. Te edizion 
passade, cul bant 2019, al è stàt 
pussibil finanzià 37 progjets. 

In dut, jenfri il 1992 e il 2019, la 
Fondazion Friuli e à finanziàt il 
restaur di passe 80 sculturis in 

len in 60 localitàts dal teritori 
regjonàl, e à contribuît a sù 

par jù 40 intervents di recupar 
architetonic tra facadis e edificis 
sacris dal teritori, ae sistemazion 
di 70 altàrs lapideis e a ripristinà 
plui di 80 ciclis di afrescs, e 80 

tra pituris e palis di altàr. Cun di 
plui, e à sostignùt il restaur di une 
cuarantine di orghins e furniments 
sacris dentri dal patrimoni di 
pléfs e gleseutis sparnicadis tra la 
plane, la culine e la mont furlane. 
Il bant par domandi i contribùts 
si pues discjamàlu sul sît de 
Fondazion www.fondazionefriuli.it. 
La domande e à di jessi presentade 
dentri dai 20 di Avrîl. Si pues 
presentà dome une richieste inte 
suaze di une des dôs tipologjiis di 
progjets previodudis. E 


FANTATS & FUTÙR 





Rindìnsi cont: 
la emergjence 
no je dome 
il virus 


Marianna Tonelli 


sassirmmnnesezeoneenesesaenesesioneneeszonene 





I n chest moment di reclusion 
sfuarcade, o cròt che al sedi 
ancjemò plui impuartant di prin 
dedicàsi aes nestris passions. Che 
al sedi cusinà, imparà une lenghe 
o metisi in forme pal bikini, nol 


impuarte: ce che al conte al è 
passà il timp, cence inacuarzisi 
masse des oris devant di nô. 

® Consolaitsi, e je rivade la Vierte: 
soreli, flòrs, bestiis in amôr (chês 
che no son za vitimis di estinzion), 
lis àfs che a lavorin plui di nò in 
chest moment (chés che no son sa 
muartis par colpe dai pesticidis), 
il biel cjaldut ( fûôr de medie 
stagjonal za di tancj agns). Insome, 
nol è tant ce gjoldi! 

® E cumò, ducj a pensà che stoi 
ruvinant il moment, che si varès di 
concentràsi su altri, e distraisi, par 
no copàsi vie pe cuarantene! 

Però jo o pensi che o varessin 
justementri di disfrutà il 

moment par rindisi cont che o 

sin bogns di reagjî in maniere 
fuarte e drastiche, tal câs di une 
emergjence. Compagns di venture: 
e je ore di rindisi cont pardabon 
che o stin vivint (ancje) une 
emergjence climatiche, che nus 
tocjarà ca di cualchi an. Par chè, 

o varessin di cjapà subit misuris 
come chés metudis in vore in 
chescj dîs! 

® Par chest us lassi cussì, cu la 
propueste di informàsi ben su 

ce che al sta vignint indevant di 
plui di mieg secul! Il timp lu vés, il 
coragjo cjataitlu! Il 

je une vilote di Bindo 

Chiurlo e Tita Marzuttini 

che nus conte, in cualchi 
mt, la situazion dramatiche che 
si sta presentant, di un mês aromai 
e cuissà inmò par trop, par colpe 
dal Coronavirus: «E je lore che 
discolce e ven fùr sore il puiùl, a 
sintî se par chés cisis fàs di prin il 
rusignùl. Dut al tàs jù pe taviele, 
niùn al ven parmìs il mùr, nome 
un sgrisul su pes gjambis e une 
lagrime tal cûr». Dòs cuartinis 
di un cjant plen di malinconie e 
cetant aderent aes circostancis di 
vuéè. Isolàts, ducj a cjase, e dut intor 
il desert: borcs, paîs, monts, plane, 
campagnis, citàts. No je anime vive 
ator, e ben cussì, par fuarce, propit 
par evità che la impestade si spandi 
inmò di plui, cu la uniche sperance 
che dut al puedi finî prin pussibil. 
Ancje in Friùl si sofrìs cetant, e par 
copà il timp - e si spere ancje il 
virus — lis fameis furlanis dentri e 
fûr dal Friùl, obleadis come duc] 
a no jessî di cjase, si esprimin in 
diviersis manieris e dal sigùr ancje 


No si contin, par tancj 
che a son, i armoniciscj 
che si son esibîts fùr 

de terace, intal zardin, 
daùr di un barcon, 

cui tocs de tradizion 


cu la musiche, cul cjant. Intai tancj 
flash-mob che si son organizàts vie 
social, no son mancjàts moments 
di creativitàt dute furlane midiant 
de musiche. No si contin, par tancj 
che a son, i armoniciscj che si son 
esibîts fùr de terace, intal zardin, 
daùr di un barcon, cui tocs de 
tradizion, dal repertori di Pakai, 
Cecilia Boschetti, Bintars, Popovic 
e vie, tra polkis, mazurkis, valzers. 
A juste distance, dai monitors dai 
computers si viôt cualchidun a 
balà, di bessòl; cui che al cjante 
sore, cui rît, cui mancul: al somee 
di vivi come intune sagre spetràl, 
assurde, indulà che al mancje 

il breàr par balà, cjantà e sunà 
insiemi. A sostituiîlu, sante scugne, 
il web. A son paîs, come Ponteà par 
nomendànt un, che a àn dat prove 


MUSICHE 


ART TAL TAC 





Cjantin par stà ben, 





par fâ torna il seren 


Lis vilotis nus judin ancje di chescj timps 





IL TRIO BELLINA, CUN DI NATALE AL CONTRABAS E CHIARUTTINI AE CHITARE 





di grande sinergjie, spontanie, 
tant di rivà a tirà sù un grup cun 
bombardin, clarinet, ghitare e 
armoniche, ognidun li di se, ma 
ducj insiemi tal sunà. Chest e 
altri, come lis racomandazions 
di musiciscj e artiscj furlans, 
par furlan, di restà a cjase: tra 
chei, Dario Zampa e Romeo 
Patat el cjargnel, ma la liste e 
sarès cetant lungje. Tornant ae 
musiche, intal repertori furlan 
al è une vore ràr cjatà cjantosis 
che a tratin in cualchi maniere 

il teme o situazions similis. Prin 
di dut parcè che no vin mai vùt, 
cjalant indaùr, une robe dal 
gjenar, e duncje la cundizion 

dal isolament, la malinconie, la 
disperazion e ancje la sperance si 
cjatin di plui intai cjants furlans 
di emigrazion, di vuere, di amòrs 
finîts o mai scomencàts, di 
preiere. No mancjin però frasis o 


PIRULIS DI MUSICHE E DI STORIE 





La Vierte intes vilotis 


“P asche di ulîf si jes fûr dal nît”, 
si dîs sot Primevere, e si spere 
propit di podê gjoldile cheste Vierte 
che eje rivade. Di podê gustâle, lant 
ator pal Friùl a profità di dutis lis 
sôs maraveis. E se “un flôr nol fàs 
Primevere” come che e dîs la detu- 
le, la musiche no mancje di cjants 
dedicàts a cheste biele stagjon. 
Tornant duncje tal mont des vilotis, 
a’ndè tantis e bielis su chest sogjet. 
Tacant de famose “Plovisine’” di 
Pietro Zorutti, musicade dal com- 
positòr tumiecin Giovanni Battista 
Cossetti, dulà che «la nature va in 
amôr», come che al recite l’ultin 
viers. Ancjemò Zorutti, musicàt in 
chest câs sedi di Arturo Zardini, sedi 

di Mario Montico, al conte di cheste 
biele stagjon in “Gnot dAvrîl”, là che 
a un ciert pont al dîs: «Jé Primevere 
inamorade. Svole lizere spandine 


rosate cu la zumiele par la taviele». 


espressions dal nestri patrimoni 
poetic e musicâl che a colin justis 
par descrivi la situazion che o sin 
daùr a vivi. Tes antologjiis, come 
chê di Noliani e di Fior, che o 
lassìn inte grafie origjinâl, a son 
cetantis imboconadis che nus 
riclamin a ce che o stin vivint. 
Come l'isolament: «Vorès tornà a 
ciatâti, Ninuta, qualchi sera: vorès 
tornà a bussàti chei voglùz di 
mora nera» di Argante e Seghizzi. 
«Cussì ce co vin piardùt, ma che 
vin tal nestri cùr nus ten simpri 
compagnie donge il nestri fogolàr» 
di Gaspare Cavarzerani. «Lait a 
cjase bambinutis, làit a cjase che 
l'è scùr: no son oris d'intardàsi, 

no son oris di sta fùr» di Colodi e 
Paroni. «Batin undis, batin dodis, il 
burlàz singrope in cîl. No vuacàdis 
pe campagne e pe vile no un sivil. 
Buine sere, buine sere, cialde scure 
dal mio cùr. Cui sei pìciui, jéi là 


Dut di Zardini, musiche e perau- 
lis come che al jere usàt, al è chest 
andantin: «Primevere benedete, lè 
tant timp chi ti spietìn. Fàs florî la 
nestre tiare di un biel manto verdu- 
lin. Cussì quant la mè moròse va tal 
miez dal so zardin, ancje jé sarà ‘ne 
rose, mi dirà “Ven cà, ninin’». 

® Une des plui cognossudis sulteme 
eje ché vilote - di autòr e no popolàr 
- che Gjso Fior al è rivàt a discu- 
vierzi cui che le à scrite, deventade 
famose prin di dut midiant de regji- 
strazion fate dal Còr di Comelians, 
direzùt di Luigi Garzoni, pe cjase 
discografiche Odeon Fonotipa di 
Milan, che al coreve l'an 1930. Une 
cjantose scrite tal 1926 di un ciert 
“Pieri di Sandenél” e che e tache 
cussì: «Jé tornade Primevere, cui soi 
mil e mil odérs, dut il mont al mude 
siere, duc’ a tornin i colòrs». 

® Di Luigi Nimis e Alcide Bujatti e je 
“Cisilute d'Avrîl”, e inte tierce strofe 
si sint: «Ti spietavin duc, moru- 
te, par sintî la nuvitàt. Che je cà la 


dentri e jo cà bessòl tal scùr» di 
Chiurlo, e musicade di Zardini, 
Aita, Stabile, Castellani. E je la pôre 
di jessi malàts: «Z'ulie dî che soi 
sbatude? Che di gnòt no duarmi 
lùs? No cròt mai di sei malade: 

l'è ‘I pensier che ‘l mi distrùz», di 
Tite di Sandri, musicade di Cunte 
e Stabile. La preiere: «Ai preât la 
biele stele, duc i Sanz dal paradîs, 
che il Signòr fermi la vuère e il gno 
ben torni in paîs», cjant popolàr 
armonizat di Franco Escher, dulà 
che par vuere achì si intint chest 
virus maladet. E daspò, par finî, la 
voie o no di dà vôs ai sintiments: 
«E jo o cJanti, cjanti, cjanti, e 


Cjantà, sunà, lei, scoltà, 
gjoldi il timp che o vin 

a disposizion lant a ricjatà 
eariscuvierzi 


no sai bessôl parcè, e jo o cjanti 
solamentri che par consolàmi me», 
al dis un toc popolàr. Invezit, par 
Lea D'Orlando e Ersilia Gambierasi: 
«No lafè cumò no cjanti, il miò cùr 
l'è passionàt; tornarà ben l'aligrie 
quan che il Mond sarà bonàt». 

® Il nestri invît al è chel di cjantà, 
sunà, lei, scoltà, gjoldi il timp che 

o vin a disposizion lant a ricjatà e 
ariscuvierzi, o a cognossi pe prime 
volte, la grande ereditàt artistiche, 
cultural, storiche e di tradizions 
che il Friùl al à, e che o vin nô tant 
che furlans. Stin a cjase alore, fin 
cuant che al covente. Cjase Friùl, 
no nd è lùc miòr par vuarî o par stà 


tal sigùr. I 


Primevere, che l’Inviàr al è passât». 
Tante poesie in dutis chestis cjan- 
tadis, sore di melodiis ispiradis, in 
forme di vilote, par un cjant che al 
pues jessi eseguît - come che si sa 
- sedi di soliscj che in forme coràl. 
Diviers còrs furlans a àn in reperto- 
ri une altre cjantose cognossude sul 
argoment, o ben “La viarte” di Gian 
Battista Gallerio e Luigi Garzoni: 
«Dopo in cà che ti sospiri, che ti 
clami da lontan! Benvignude sisi- 
lute, benvignude ancje chest an». 
Cussì e tache e, come ta chés altris 
cjancons, al è dut un florî, l'aiarut 
lizér intes campagnis, gnùfs colòrs, 
serenitàt, ucieluts, rosignûi, sisilis, 
paveutis e la biele furlane, dispès 
viodude tant che une moretine, tal 
pràt a cjapà sù garofui e altris rosis. 
Come che e recite une des vilotis 
citadis: «Cuant che il cuc di tra lis 
frascis la sô nenie al mole fùr, co 
la gnòtule pe vile ven a dî che si fås 
scùr. Ciante, ciante, rusignùl, lis be- 
lezzis dal Friùl». E 





«0 voi drete 


pe mé strade stuarte» 
Lussia di Uanis 
e il so gnúf audiolibri 


Moira Pezzetta 


La Gnot dal 


MUARTS paek 

S critore, artiste, poetesse, ilu- 
stradore, cjantautore e regjiste. 
Lucia Pinat, in art Lussia di Uanis, 
che tancj e cognossìn par vê fat nassi 


i Trastolons e il moviment Usmis, nus 
conte la sô storie e e presente il gnûf 
librut che e à compontàt: La gnot dai 
muarts. 

® Une vite dedicade ae bielece, ae 
musiche, ae espression, al sintiment 
e ala empatie. Lussia e je une creado- 
re: «La piture e je simpri stade il mieg 
par esprimi ce che o ai dentri. Olavori 
il len, o fâs i mobii, o cusini e o lavori 
la tiere e l'ort. La mê salvece e je tes 
mans, che a crein e che a son il cùr de 
mê esistence» 

® E preste la sò anime, la vôs e il 
cuarp par organizà events di tea- 
tri, poesiis, leturis e musiche, in- 
siemi a grups musicài furlans e no, 
come K'Ramar, Ulisse e I Ciclopi e i 
Radiatori. E£ a publicàt ancje un cd par 
Musiche Furlane Fuarte cun Eletrike 
Skeletriche Poetiche e e à condusùt 
Tutto è Santo in onde su Radio Onde 
Furlane. 

® Tai agns doi mil, daspò ve lavoràt 
tes scuelis pe infanzie e tes primariis 
cun progjets creatîfs, Lussia e tache a 
curà spetacui par frutins e par zovins. 
Come Flabis a mirinde, il program di 
storiis e di contis tradizionals furlanis 
làt in onde cun Radio Onde Furlane. 
Come che nus conte: «O ai scuviert 
che i fruts mi fasin provà alc di ma- 
raveòs, mi si vierc cun lôr la puarte- 
lute dal cùr. O ai vùt cheste fortune 
imprin graciis a Radio Onde Furlane, 
che i ai ancjemò tant agràt, e daspò 
parcè che o ai dàt dute me stesse. Si 
viòt che cheste e jere propit la mê 
strade, ancje se dificile. La mê detule 
e je simpri stade "O voi drete pe mê 
strade stuarte”». 

® Dopo libruts come Intal sac da 
fantasia, Il gjalut postin, Benrivàts 
tal Marimont!, Larbul felic, Gno von 
Bepopalon, e tancj altris, Lussia e à 
realizàt l'audiolibri plui pauròs di 
simpri: La gnot dai muarts. 

Une conte musicade, plene di sgrisui, 
par fruts cence pòre. Scrite par fur- 
lan, ilustrade di Giulia Spanghero e 
regjistrade intun cd cu lis cjancons e 
lis musichis di Ulisse Viezzoli, cu la 
colaborazion di Magdalena Schmied 
e Dominik Heizmann. 

® La gnot dai muarts, publicàt di 
Futura Edizioni, cul finanziament de 
ARLeF, si cjate tes librariis dal Friùl o 
suwww.editoria.futuracoopsociale.it 
Lussia e à simpri cualchi idee pal cjâf 
e pes mans, duncje par viodi ce che e 
cumbine di gnùf stait daùr su lis pla- 
teformis social, su Youtube e su www. 
soundcloud.com/lussiadiuanis i 

LA TIERE E LA GREPIE 





La agriculture no fas 
plui “di bessole” 


Lis aziendis nostranis a son chés 
che a nivel talian si metin di plui in rét 


l va indenant a cressi il nu- 

mar des Réts di imprese in 

Friùl e in Italie, e chel des 
impresis agriculis che si zontin. Lu 
a evidenziàt une indagjin dal Centri 
Studis de Confagriculture che al 
conferme une cressite, tal 2019, dal 
15% intal numar di chestis gnovis 
realtàts e dal 8% des aziendis cja- 
padis dentri. In tiermins numerics, 
si fevele in dut di 6.855 impresis su 
cuasi 35.000 a nivel talian. 
® Tal an cjapàt in considerazion, 
lis regjons là che al è stàt il disvilup 
plui peng a son stadis la Val di Aoste 
(+68,8%), la Ligurie e il Piemont 
(+19,8% e + 19,2%), e po Trentin 
Sudtirdl, Basilicade, Calabrie e Friùl- 
VJ, dutis cressudis plui dal 15%. 


Se o fevelin in crùt di numars, lis 
aziendis furlanis in rêt a son aro- 
mai 1.640, ea garantissin ae regjon il 
podiin Italie, ancje se sul scjalin plui 
bas. Il Friùl-V] al è tierc in classifiche 
cun 800 aziendis in rét: 746 (o ben 
il 93% e passe) tal setòr des coltiva- 
zions e dal arlevament; 45 tal boscà 
e 8 tal arlevament di pes o di animài 
di aghe. Seconde regjon e je il Lazi, 
cun 905 aziendis, e la Campanie e je 
al prin puest cun 1.003. Fùr dal podi, 
al cuart puest, juste dopo di nô, e je 
la Toscane cun 682. 

® Lis Réts che a cjapin dentri im- 
presis agriculis a lavorin soredut te 
suaze des organizazions associa- 
tivis, de direzion e de consulence 
aziendal, dal cumiercg ad in grues. 


Autonomie come categorie spiritual 


TIERCE PONTADE 


cent agns che al è nassit pre 

Checo Placerean (30.11.1920). 
Predi får dal ordenari, libar e profont, 
ma al jere cjalàt di brut de curie, dai 
sorestants de glesie, tant che i clerics 
— se par cumbinazion lu incuintravin 
fùr dal seminari - no podevin fermàsi 
a fevelà cun lui. Lu definivin “Lingua 
satanica”. In realtàt al jere un om 
libar, diferent, scomut, come ducj i 
profetis. E la gole dal proibit e jere 
ancje tra i clerics, che cun cualchi sò 
batude si ricreavin e se gjoldevin. 
A ricuart di cheste figure, di chest 
nestri grant profete, La Patrie e 
propon a pontadis un intervent di pre 
Antoni. 

pre Roman Michelot 


p re Checo nus vignive dongje 
come il sarpint dal Eden e nô o 
vin cirût di fài capî che no podevin 
fevelà cun lui, ancje se la gole e jere 
tremende. Alore nus à berlàt, fra 

un buf e chel altri di fum: “Andate, 
andate nella sacra tana!”. O ai 
ancjemò tes orelis il sunòr des sôs 
peraulis cjamadis di ironie: “Atents di 
no svicinàsi masse dal boborosso, di 
no pierdi la vocazion! Al è miei restà 
indurmidîts che no pierdi il fervòr 
dal seminari”. 

® Jo o ai viodùt simpri pre Checo 
intun stamp diferent, alternatîf, 
provocant, rispiet ae normalitàt, 

fùr dal côr in timps di coralitàt o, 
miòr, di monodie gjeneralizade, 

fùr di rie in agns che ducj si veve di 
vê une parochie o democristiane o 
socialcomuniste. E chest al jere tant 
plui scandalòs in cheste part rimite 
e confinade dal imperi, cui nemîs 
storics aes nestris spalis, e duncje 
condanàts a jessi no dome talians ma 


talianissims e no dome cristians ma 
ipercatolics e iperromans. A discapit 
de nestre identitàt, peculiaritàt, 
vocazion storiche, gjeografiche e 
culturàl che e vignive sacrificade 
cence pudôr e cence dolòr sul altàr 
des ideologjiis. 

® Pre Checo nol diseve messe 

in timps che la vite dal predi e 

jere ingolfade di messis, jespui, 
funzions, coroncinis, novenis, oris 

di adorazion, devozions privadis e 
publichis, prins vinars e sabidis e vie. 
Al veve il fiat di dà la assoluzion al 
inizi de messe cuant che chei altris 
predis a batevin fùc e flamis, par altri 
inutilmentri e patetichementri, su la 
confession auricolàr tridentine “cum 
omnibus circumstantiis numeri 

et loci”. Al vignive une volte ad an 

in domo, in Zenàr, a concelebrà la 
messe bizantine, cun dute chê ricjece 
musical e rituàl che par nô catolics 
romans al jere une sorte di bal dai 
indians e lui che si sintive verementri 
e finalmentri tal so ambient. Al 
diseve mâl de Azion Catoliche, 
“quella cosa con la quale o senza la 
quale tutto resta tale e quale”, cuant 
che la cariere dal predi e dipendeve 
de sò capacitàt di organizà i pre jù, 

i pre sù, i aspirants, lis beniaminis, 

e di formà chei cuadris di cristians 
impegnàts che a levin a finîle ducj tal 
laip de democrazie cristiane. E lui si 
permeteve di dî mâl dal partît catolic 
cuant che i predis a tontonavin, 
dacuardi e in comunion cul vescul e 
cul Vatican, di “votare, votare bene 

e votare uniti”. E pai plui stupits e 
biàts, si veve di jessi ancjemò plui 
precîs: “Votare croce su croce”. E 
magari fà lis provis su la lavagne, 
come inte canoniche di Rualp. Il 





Se si confronte il numar di unitàts 
produtivis colegadis in Rét cul totàl 
des impresis, il dat plui biel che si 
cjate ta chest scrutini al è che i im- 
prenditòrs furlans a son chei che di 
un biel toc a son i plui disponibii 
ae colaborazion: i numars a fevelin 
di une medie di 161 impresis in rét 
ogni 10mil, rispiet a un dat talian di 
57,3 e, al contrari di ce che a pandin 
cierts lùcs comuns, a mostrin une 
fuarte vocazion a colaborà. 

® Decidét voaltris se e je une intu- 
izion o se e je dome Sante Scugne. 
Dut câs il dat di fat al è che lis Réts 
di impresis, dopo di un esordi timit 
(ajerin dome 75 in Friùl tal 2012), si 
pandin tant che imprescj une vore 
valits par rispuindi aes esigjencis di 
meti dongje competencis e setòrs 


di ativitàt diferents, ma comple- 
mentàrs, in stàt di contrastà la 
framentazion dal tiessùt impren- 
ditoriâl regjonàl e talian, sburtant 
intal stes timp la inovazion par 
lavorà intun marcjàt globàl simpri 
plui struturàt e complés. Te cuoti- 
dianitàt, ogni imprenditòr judiziòs 
al capìs di bessòl che in economie 
“fa di bessòi” al è simpri plui dificil! 
® Listitàt pes Réts di impresis 
(nassùt tal 2010), alcovente soredut 
a favorî il scambi di cognossincis e 
la presince sul marcjàt des piculis 
aziendis che, par struture, capitài e 
figuris professionals in dotazion, no 
son dimensionadis par tignî bot tes 
gnovis sfidis competitivis. Chest in 
gjeneràl al val ancje par chei che a 
produsin lat, milugs o vin. Il 





Avril: il mês par stà dismots 


AT dolç durmî” al dîs un 
proverbi. Un proverbi talian, 
naturalmentri, che in furlan nol 

à traduzion: nissun vêr furlan, di 
fat, al pues pensà che durmî al sedi 
une robe biele. 

Par jessi sigure, o ai controlàt 
ancje sul dizionari di furlan e ce 
che par talian si disarès “dolc fà 
nuie”, par furlan al è dome “stà 
cence fà nuie”: il dolç lu vin gjavàt, 
che al fâs mâl. 

E stant che un altri proverbi talian 
al dîs che “cui che al duar no cjape 
pes”, e che Avrîl al è ancje il mês 
dai “Pes di Avrîl”, cul no durmî tu 
puedis ancje sparagnàti cualchi 
matec. 

In sumis, ancje in Avrîl dimostre di 
jessi furlan: sta dismot. 

I SANTS DAL MÊS 

Par dute la prime part di Avrîl, 

si festeze San Zion, cjastiadòr 

di chei che a van ator invezit di 
#stàacjase in cuarantene. 

Par dut il mês, o preìn ancje San 
Itàt, che nus vedi in gracie. 
PERSONACS NASSUTS IN AVRÎL 
Jacopo Stellini, nassùt ai 27 

di Avrîl dal 1699, protetòr des 
versions di gréc e di latin. 

Toni Culasèt, chel che à dat il 

non ae omonime ricete di salam, 
ancje se di fat nol è stàt lui a 
inventàle. Pôcs a san che, sul 
imprin, nissun taiave il salam a 
fetis: si lu mangjave intîr. Al è stàt 
Toni Culasét a vé la intuizion: 
miòr taiàlu! Cuant che sui prins 


libris di cusine furlane e je vignude 
fûr la “ricete dal salam Culasét”, 
cualchidun al à fat confusion, 
fasint nassi la ricete atual. 

IL SPORT DAL MÊS 

#stàacjase e lavorà tal ort. Propit 
come che al faseve lom di Buri, 
che al varà ancje copàt sò agne, ma 
almancul no i à tacàt il virus. 
APONTAMENTS 

Il prin di Avril, un pes di Avril! 
Cualchi idee? 

Invidà i amîs a une purcitade 
vegane. 

Contà che, dopo dal Tocai, i 
Ongjarés a àn rivendicat ancje il 
non dal frico. 

Là a Triest e dîur che il guvier al 
a decidût di fà une setemane cun 
siet dîs di vore. 

Là in Friùl e dîur che il guvier à 
decidùt di fà une setemane cun 
siet dîs di fieste. 

Ai 3 di Avrîl, fieste de Patrie dal 
Friùl. No, no il gjornàl, propit la 
Patrie. E stant che e je une fieste 
furlane, par festezà si va a vore. 
Ai 12 di Avril e je la domenie di 
Pasche, e la dì dopo... induvinait! 
Just! Il lunis di Pasche (ce intuit!). 
Chest an, par cui che al va pai 
cjamps a fà ghiringhel, une 
sorprese: tu crodis di là a cjace 

di ùfs dùrs, invezit tu cjatis il 
coronavirus! Duncje, #staitacjase. 
Chest an o vés ancje la scuse 
pronte par ducj chei che us 
domandaran “alore, ce fàstu lunis 
di Pasche?” I 


I LIBRIS SIMPRI BOGNS 


Graziano Urli, Ilaria 
Picotti, Marina 
Lucia Manca, 
Mistirs di une volte, 
Udin, cence date 
(probabilmentri 
2004) 


66 Y hest lavòr, fat dai insegnants 
Marina Lucia Manca, 

Ilaria Picotti e Graziano Urli, al 
vůl dà une cjalade indaùr tal timp 
a cualchi impuartante ativitàt 
artesandl e agricule di une volte. Al 
è formåt di une serie di intervistis 
- dutis origjindls - e di memoriis 
un grum preseosis par no dispierdi 
un patrimoni di culture pratiche di 
gran valôr (...)” 


Un libri di passe cent e trente 
pagjinis, publicât cul sostegn de 
fondazion CRUP e de Provincie di 
Udin, che al à dentri i risultâts di un 
an di lavôr, il 2004, dal I.M. Caterina 
Percoto di Udin. No si trate di une 
rivisitazion poetiche di un mont che 
nol è plui (no son i Mistiruts di A. 
Zanzotto tradusûts di A. Giacomini 
par furlan), ma di une descrizion 
tecniche detaiade e precise di tancj 
dai mistîrs e dai imprescj che a àn 
fate la nestre storie. Aromai chei 
che si visin di chestis robis a son 
simpri di mancul. Par esempli, 

cui capiressial ad in plen, in dì di 
vuê, une frase sicu: ‘Ti paiarai su la 
galete’? E voleve dî che l'arlevament 
dal cavalîr de sede al jere sì tant 
faturòs, ma al sigurave un bêç 
straordenari par taponà cualchidune 
des tantis busis dal belanc di une 
famee (pp.9-11). Al devente simpri 
plui impuartant conservà alc di une 
culture che e saveve meti adun la 
abilitàt des mans cu la sgrimie dal 
cerviel. A son puesc], in Friùl, li che si 
conserve la memorie di une civiltàt 
contadine che e riscje di pierdisi: 
chest libri al fevele di Cjase Cocel di 
Feagne, dal museu di Manià e di chel 
dal vin di Buri. E, naturalmentri, dai 
mistîrs: la filandere, la ricamadore, 
la stramagarie, il zeàr, il cjaliàr, il 
fornasîr, il cjarbonàr, il fari, il batifier, 
il mulinàr, il fornàr, il purcitàr, il 
fedàr, la sedonarie. E si ven a savé 
ancje tantis informazions storichis 
interessantis: che il prin fier di 
sopressà eletric al è stàt inventàt in 
Americhe intal 1891; che l'agnul dal 
cjistiel di Udin lu àn fat a Manià; 

che lis roiis di Palme e ché di Udin a 
vegnin dutis dòs incanaladis di une 
captazion de Tor, dongje Reane; che 
il mulin di Godie al va indaùr fin al 
1307, e v.i. 

® A insiorà la publicazion 
cincuantecinc fotografiis di epoche 
(straordenarie ché di p. 132) e un CD 
cul test des intervistis. I 

La robarie di Sant Marc che nus a 


gjavat la semence dal Patriarcjat 


Vignesie, cence invît, nus à puartàt vie cun malegracie 
ancje il ricuart de prime vòs 
che e à pandut il so Vanzeli te nestre tiere 


3 DI AVRÎL 





#furlabandiere! 





13 DI AVRÎL, la Fieste de Patrie 

2020, chest an no pues jessi 
celebrade in place. Dut câs, cheste 
e je la ocasion par colorà il Friùl (e 
la rêt) di zâl e di blu. #stinacjase 
ma metìn #fàrlabandiere! 
La “Patrie dal Friùl”, in 
colaborazion cu la ARLeF, cul 
Istitùt Ladin Furlan Pre Checo 
Placerean, cul grup A chi, si 
scrîf e si rît NOME par furlan e 
par cjargnel!!! e cul Messaggero 
Veneto us invide a picjà fùr dal 
barcon la nestre acuile. MANDAIT 
LIS VUESTRIS FOTOS CU LA 
BANDIERE - sul barcon/terace, 
metude intor o in cualsisei altre 
maniere che us plasi - a info@ 
sportelfurlan.eu, scrivint non e lùc. 
A saran publicadis sul sît de ARLeF 
e sul Messaggero, ma soredut nus 
judaran a jessi comunitàt ancje in 
chest moment dificil. 
Come che al diseve pre Checo, “No 
steit a ve pòre di vê coragjo!”. E 

Sèstu 
proprietari 
di une edicule o 
une librarie che 
e varès gust di 
vê «La Patrie dal 
Friùl»? Aprofite 

i de nestre ufierte 
special «Met for la Patrie»: contatinus ae 
nestre mail (info@lapatriedalfriul.org) e 
si metarìn dacuardi par furnîti il gjornàl 
cuntune ufierte pardabon conveniente. 





aspò de invasion dal 1420, 

la glesie di Acuilee e esista- 

rà ancjemò par un pòc, ma 
dal dut disvuedade di chê dutrine 
che par cualchi timp e sarà dumie- 
steade di patriarcjis simpri plui 
dongje di Rome, destinade cussì 
a smamîsi intun nuie, dome une 
olme inte memorie dai manuscrits 
de liturgjie, ancje chê corete, emen- 
dade, riscrite ubidiente e riverente 
al pape. Si salve dome une resisten- 
ce straordenarie e comovente inte 
fonde de sapience popolàr, che si 


Tes pituris de cripte 

de Basiliche di Aquilee 

si lu viot tant che un sant 
vuaridor che al rivave 

a scombati cuintri 

la fuarce dal mal 


rimpine su lis tradizions che a re- 
stin intes campagnis e intai borcs 
des nestris monts, sot forme di 
rogazions, di cjants popolàrs, di 
liendis tramandadis “in file”, cuant 
che l’Invier al stice i umans a contà 
l’epos dai antenàts, magari sot for- 
me di flabe. E Sant Marc? Il prin a 
vê pandùt il verbum dal vanzeli in 
cheste nestre tiere strente jenfri lA- 
driatic e la Europe, il terapeute afri- 
can, l’ebreu savint di Alessandrie 
di Egjit? Lait a cjatàlu, inte lidrîs 
profonde de Basiliche, intes pituris 







maraveosis de cripte, restauradis 
di pòc. Al è chel siaman misteriòs 
che al cjape sù di Sant Pieri ilbaston 
pastoral, tant plui dongje ae sesule 
che no ae piertie di un vescul me- 
tropolite. La bachete di un druide 
pitost, buine di tignî sot de sò pon- 
te sgobade - che e rapresentarès la 
lune che e cres, la sesule di Chronos, 
il timp, la feconditàt de tiere che e 
je mari - il profil dal firmament, 
lis coniunzions des stelis, il sunsùr 
dal infinît. La piture lu fâs viodi tal 
moment che al vuarìs doi malàts di 
levre o “lupus”, come che a disevin i 
antîcs. Il prin miracul a pene metût 
pît su la rive de Patrie, dongje di 
Lignan, par antîc “Lupoglian’, ven 
a stâi la “tiere dai lôfs”. I nestris vons 
avevin cùr di emozionâsi, parcè che 
asintivin il “miraculum’ tant che un 
“monstrum”. Un sant vuaridòr al 
rivave a scombati cuintri de fuarce 
dal lôf (chel lupus, apont), trasfor- 
mantlu in cristian. La levre e jere 
considerade di fat une malatie che 


CE SUCEDEVIAL IN CHÉ VOLTE TAL MONT? 


I ultins fùcs di Bisanzi 
e la azion di Ciril e Metodi 


| | n cuc, curiôs e plen di ami- 


razion, lu merete l'Imperi 
di Orient, là che su la sente di 
Costantinopoli al è un om che 
si considere l'unic vêr erede, ra- 
presentant di ce che al jere stàt 
l'Imperi roman. E dal moment 
che Rome no je plui di tant timp 
la capitâl (colade, come che si 
sa, intal 476), ancje il vescul di 
chê citat aromai decjadude e 
tibiade, al varès vůt di rinunzià 
ae braùre e ae presunzion di fàsi 
clamà kaĝodıkóç (katholikés) ven 
a stài “universal”, dal moment 
che la sò catidre no jere propit 
plui universal. La stice - nus al 


conferme la storie —- e nas di lon- 
tan, adiriture di chel an 1054 cuant 
che il patriarcje di Bisanzi al decît 
di separàsi dal Ocident, refudant di 
sometisi a Rome, e mantignint un 
ritual orientâl fintremai cumò plen 
di sugjestions antighis, che ancje- 
mò ai nestris timps al resist a ogni 
riforme, e che al è cognossùt tant 
che Ortodòs. 

® Cetant interessante e je le storie 
di chest patriarcjàt, cussì dongje, 
par tancj aspiets, a chel de nestre 
Aquilee. Di li a vignirin fùr i doi 
muinis Ciril e Metodi, che inte soli- 
tudin dal “scriptorium” dal munistîr 
di Ohrid, in Macedonie, a pensarin 









= 
si trasmeteve, di chés che si podevin 
passa par contat. Duncje, peade ae 
stesse fuarce de magjie, che e cam- 
bie il mont propit in ché maniere 
li, tocjant cui déts. Intal ben e intal 
mal. Ancje il lôf si crodeve che al 
podès comunicà la sò rabie, la sò 
anime, buine e triste insiemi, muar- 
dintla sò vitime. Che e riscjave cussì 
di jessi trasformade intun spirt che 
nol jere plui dome chel di un om e 


Il so messac di Aquilee 

si è spandùt su ducj 

i popui de Europe Central 
e Oriental, tant che lùs 

di veretaàt che e smamìs 

la gnot dal pecjàt 


nancje dome chel di un lôf: “Lupus 
Hominarius”, miòr cognossùt tant 
che Om lôf. E di fat, i doi che Marc al 
vuarìs —- stant ae liende - si clamin 
Ulfile e Ataulf, nons che a puartin 


ben di pandi la peraule dal Signòr 
intune lenghe che no fos chè greghe 
o ché latine, espression de istituzion 
e de autoritàt, duncje identificade 
cui sorestants, ma pluitostin chè dal 
popul dai fedéi. Dal moment che al 
jerejust e sant che un popul al podès 
preà il non dal so diu doprant lis 
stessis peraulis che al veve imparàt 
di sò mari, parcè che la Glesie e je 
mari e se no fevele ai siei fis cuntune 
“lenghe mari”, bisugnarès pluitost 
clamàle madrigne, o adiriture sperà 
di jessi vuarfins. Peraulis ruspiosis, 
fuartis e cetant scletis, che a ricuar- 
din - e tant di dongje — lis stessis che 
secui plui tart a varessin pronunzia- 
dis e ditis — e ancje, par nestre for- 
tune, scritis — inteletuài furlans de 
grandece di pre Checo Placerean e 
di pre Toni Beline. O sin invezit intal 
seculIX.Milagnsprime'Elaoparedi 
traduzion di Ciril e di Metodi, adun 
cul lôr trop di tradutòrs e di copiscj, 
e reste la prime testemoneance di 
un sfuarç straordenari e mai viodùt 


dentri di lôr la lidrîs gjermaniche 
antighe de bestie, venerade e ma- 
ladete intal stes timp, animal to- 
temic e potent, vuide e sassin, diu 
e demoni: wulf. Il prin procès fat a 
un benandant di Tisane, che Carli 
Ginzburg al à vùt pes mans, al è 
stàt di lui paragonat a un câs dal 
Sîscent là che si interogave un om, 
in Lituanie, che al diseve di jessi 
un “wahrwolff”, duncje un lòf “ho- 
minarius”, bon di trasformàsi par 
combati cuintri dal mâl. Ce tantis 
coincidencis! Nol baste. Daùr de 
tradizion, Marc al varès scrit cu la 
sô stesse man il vanzeli che par se- 
cui al à polsàt sot de volte dal muni- 
stîr di Sant Zuan in Tombe, dongje 
Devin (Duìn). Scrit inte scriture 
unciàl (secul VI de ete cristiane), 
nol varès mai plui podùt jessi au- 
tografàt dal sant. Ma cul timp chel 
libri, semence sapienzial e religjose 
dal Patriarcjàt di Aquilee, al è de- 
ventàt strument di pietàt religjose 
di ducj i popui de Europe Centràl 
e Orientàl, ricognossùt tant che 
ché lùs di veretàt che e varès fate 
smami la gnot dal mâl e dal pecjàt: 
tant che rés e princips a vignivin jù 
de Polonie, de Boemie, de Bulgarie 
a meti la lôr sigle e la lôr firme su 
chè pergamene, come a pandi no 
dome la fede intal Crist ma ancje il 
ricognossiment di Aquilee come la 
lôr glesie mari, la semence dal lôr 
crodi, la costelazion che e podeve 
mostrà la strade, propit ché de ju- 
stizie e de veretàt. Il stes Carli IV, 
il grant imperadòr che al sostignì 
la vision politiche dal patriarcje 
Marquart, al puartà a Praghe tant 
che regal sflandoròs e unic, un 
fassicul di chel stes vanzeli, decla- 
rant al mont di ché ete che il cùr di 
Aquilee al bateve sul stes ritmi di 
chel di Praghe. Vignesie invezit — 
cence invît, si intint - nus à puartàt 
vie cun malegracie no dome un biel 
trop di pagjinis di chel stes vanzeli, 
ma e à metût adun ancje la catidre 
di Sant Marc, pandintilnon dal sant 
fintremai te sò bandiere. Lare e lu- 
dre, cence vergogne. Ma cheste no 
je liende, e je storie. Ben plui dure di 
gloti e di acetà. Il 


prime, ancje di adatament lingui- 
stic, parcè che cul jutori di ducj a 
elaborarin un alfabet che al rivave 
a tignî cont dai suns e de musiche 
che e apartignive ae lenghe di chei 
popui che a levin a evangjelizà, la 
plui part di gocje slave (Bulgars, 
Serps, Moràfs). Al nassarà cussì 
l'alfabet glagolitic, pari dal plui 
resint cirilic, tant difondùt e ben 
dopràt di jentrà ancje intai con- 
fins dal Patriarcjàt di Aquilee, 
ven a stài in Istrie e intes valadis 
dal Nadison, là che in cualchi ca- 
noniche là che si fevele ancjemò 
po naš, al ven conservàt cualchi 
esemplàr preziòs di libri liturgjic a 
stampe, un vér tesaur di identitàt 
e di fede. Nol baste. La plui part 
dal contribùt par voltà lis oparis 
dai filosofs grécs e sarà ufierte dai 
inteletuài bizantins, che a perme- 
taran ae Europe ocidentàl di tornà 
a gustà la sapience, par esempli, di 
Platon, semence di chel Umanisim 
che al jere daùr a sflorî. I 


